BSE — BFB-nin təşkil etdiyi “Kapital Bazarları Həftəsi ” master-klass təlimləri başa çatmışdır.\n28 october, 2016 Corporate news\n28 oktyabr 2016-cı il tarixində Bakı Fond Birjası (BFB) özünün “Bilik mübadiləsi proqramı” çərçivəsində Azərbaycan Dövlət İqtisad Universiteti (UNEC), Azərbaycan Respublikasının Maliyyə Bazarlarına Nəzarət Palatasının Maliyyə Bazarı üzrə Təlim və Maarifləndirmə Mərkəzinin dəstəyi ilə UNEC-də keçirdiyi “Kapital Bazarları Həftəsi” adlı master-klass təlimləri yekunlaşmışdır. Təlimlər 24-28 Oktyabr 2016-cı il tarixlərində keçrilmişdir.\nUNEC-in maliyyə laboratoriyasında təşkil olunmuş və 5 gün davam edən master-klass təlimlərində, BFB-nin mütəxəssisləri Kapital Bazarlarına dair müxtəlif mövzularda: “Azərbaycan Kapital Bazarı”, “Kapital Bazarları alətləri və ticarətin təşkili” “Kapital Bazarlarının imkanları”, “Fond Birjasında Listinq”, “Qiymətli kağızları kütləvi ticarət olunan Şirkət Olmağın Üstünlükləri”, “IPO”, “İnvestisiya Qərarlarında Mühasibat Uçotunun Rolu” mövzularında öz bilik və təcrübələrini təlim iştirakçıları ilə bölüşmüşlər. Master-klass təlimləri tələblər arasında böyük maraqla qarşılanmışdır.\nTəlimlərin son günündə tələbələr arasında “Kapital Bazarlarında ticarət” – elektron simulyasiya oyunu keçirilmişdir. BFB tərəfindən hazırlanmış simulyasiya oyunu platforması virtual maliyyə bazarında ticarət əməliyyatlarının icrasına və qiymətli kağızlar portfelinin idarə edilməsinə əsaslanır.\nTədbirin bağlanış mərhələsində universitetin adından çıxış edən UNEC-in “Maliyyə və maliyyə institutları” kafedrasının müdiri iqtisad elmləri doktoru Əvəz Ələkbərov Kapital Bazarları mövzusunda belə təlimlərin keçirilməsini yüksək qiymətləndirmiş və təşkilatçılara öz təşəkkürünü bildirmişdir. Daha sonra Bakı Fond Birjasının İdarə Heyətinin sədrinin müavini Vüqar Namazov Kapital Bazarları mövzusunda peşəkər təcrübənin bölüşməsinə əsaslanan “master-klass” formatlı təlimlərin universitetlərdə keçirilməsinin önəmliliyindən bəhs edərək, təlimlərdə göstərilən dəstəklərinə görə Azərbaycan Dövlət İqtisad Universitetinə öz təşəkkürünü bildirdimişdir.\nSonda tələbələrə BFB-tərəfindən iştirak sertifikatları və hədiyyələr təqdim olunmuşdur.\nBFB özünün “Bilik Mübadiləsi Proqramı” çərçivəsində maarifləndirmə istiqamətində müxtəlif layihələr həyata keçirir. Bura kapital bazarlarına dair video materialların və animasiyaların hazırlanması, kitab, broşur və digər çap materialların paylanılması, tələblər arasında müsabiqə və təlimlərin keçirilməsi, təcrübə proqramlarının təşkili və s. aiddir. Ötən il tələbələr arasında “Gənc İnvestor 2016” müsabiqəsi təşkil edilmişdir.\nBFB-nin maarifləndirmə materialları tələbələr, investorlar, emitentlər və Kapital Bazarlarına dair bilik əldə etmək, habelə biliklərini artırmaq istəyən hər kəs üçün nəzərdə tutulmuşdur.\nBFB-nin maarifləndirmə materialları və həyata keçirdiyi maarifləndirici layihələr barədə BFB-nin internet səhifəsinin (www.bfb.az ) “Maarifləndirmə” bölməsindən ətraflı məlumat əldə etmək olar.


'Bir milyondan çox zamin əziyyət çəkir'-Deputat [Media icmalı]\n2021, 18 Oktyabr, Bazar ertəsi, Bakı vaxtı 23:27\nBaşa çatmaqda olan 2018-ci ilin dəyərləndirilməsi, Bakıdan iri müəssisələrin köçürülməsi ilə bağlı fikirlər və başqa məsələlər medianın aparıcı mövzularındandır...\nBu ilin uğurları, gələn ilə gedən problemlər\nTeleqraf.com saytında ««Manatın məzənnəsinin sabit qalması...» - Əli Məsimli ilin yekunları haqda» sərlövhəli yazı oxumaq olar.\nMüəllif 2018-ci ili iqtisadi baxımdan deputat Əli Məsimli ilə müzakirə edib. Ə.Məsimli 2015-ci ilin devalvasiyalarından sonra iqtisadiyyatın artıma keçməsini, manatın məzənnəsinin sabit qalmasını, tədiyyə balansında müsbət saldonun artmasını, valyuta ehtiyatlarının çoxalmasını və kölgə iqtisadiyyatının həcminin azaldılması məqsədilə qanunvericiliyə edilən dəyişiklikləri 2018-ci ilin uğurları kimi dəyərləndirib. Ancaq o vurğulayıb ki, bu müsbət hallarla yanaşı, ölkə iqtisadiyyatında problemlər də mövcuddur, 2018-ci ildə bankların sağlamlaşdırılması kimi vacib proses başa çatmayıb.\nƏ.Məsimli hazırda 2 milyard manata yaxın olan vaxtı keçmiş kreditlər məsələsini də problemlər sırasında göstərir: «Ölkə əhalisinin hər dörd nəfərindən birinin banka borcu var...».\nDeputat deyir ki, 1 milyon nəfərdən artıq vətəndaş borclara zamin olmaqdan əziyyət çəkir, xeyli vətəndaş və biznes strukturları bank kreditlərinin girovuna çevriliblər.\nƏ.Məsimliyə görə, bankların sağlamlaşdırılmasına geniş yol açılmasından ötrü ilk növbədə xarici valyutada olan kreditlər problemini çözmək lazımdır: «2015-ci ilin devalvasiyalarına qədər borcunu vaxtında səliqə ilə qaytaran və sonra artan borclarını qaytarmaq üçün gəlirinin imkan vermədiyi şəxslərə güzəştlər edilməlidir».\nƏ.Məsimli vurğulayıb ki, borcu olan insanların əksəriyyəti aldığı pulun iki-üç qatını banka çoxdan ödəyib: «Devalvasiyadan əvvəl 2 min manat kredit alıb, son 3 ildə 7 min manat qaytarmasına baxmayaraq, bəzi bankların hələ də belə insanların yaxasından əl çəkməməsi faktları obyektiv araşdırılmalı, müflisləşmə mexanizmi tətbiq edilməli və əhalinin kreditləri qaytarmaq imkanında olmayan aztəminatlı təbəqəsinin kredit borcları silinməlidir».\n«Yeni Müsavat» qəzetində «Sənaye müəssisələri Bakıdan kənara köçürüləcək» sərlövhəli yazı yer alır.\nYazıda bildirilir ki, Bakı Şəhər İcra Hakimiyyətinin başçısı Eldar Əzizov bu günlərdə sənaye müəssisələrinin paytaxtdan köçürüləcəyi haqqında fikir səsləndirib.\nMüəllif bu mövzuda mütəxəssislərlə söhbətləşib. «Eko-Aləm» İctimai Birliyinin sədri Sevil Yüzbaşova deyib ki, sovet dönəmindən sonra Bakıdakı iri zavod və fabriklər fəaliyyətlərini dayandırıb: «Bəzilərinin yerində MMC-lər, özəl müəssisələr, sexlər fəaliyyət göstərir. Zavodların, fabriklərin administrativ binaları, sexləri sökülüb, çox qiymətli avadanlıqlar məhv edilib, minlərlə insan işsiz qalıb. Halbuki, bu binalardan müxtəlif məqsədlər üçün istifadə etmək olardı».\nS.Yüzbaşova şəhərdə atmosferi zəhərləyən müəssisələrin olmasını bəyənmir: «Ancaq onu qeyd etmək istəyirəm ki, ətraf mühitə ziyanlı təsiri olan müəssisələri daha təmiz ərazilərə köçürüb, yeni əraziləri çirklənməyə məruz qoymaq olmaz».\nEkoloqa görə, bu müəssisələrin yeni texnologiyalardan istifadə yolu ilə ətraf mühitə ziyanlı təsirini minimuma endirmək lazımdır.\nVaxtilə Bakı Baş Tikinti İdarəsinin rəisi olmuş Əzim Məsimova görə isə, paytaxtda kənara köçürüləcək iri müəssisə qalmayıb: «Bu müəssisələr haradadır, göstərsinlər görək? İki neft emalı zavodu var - birini gələn il sökəcəklər, ərazisini də verəcəklər «Ağ şəhər»ə. Digərini isə yenidən qururlar, müasir texnologiyalar quraşdırırlar».\nƏ.Məsimov deyir ki, Bakı rəhbərliyi bu gün şəhərdə yığılıb qalan problemlərin həllini önə plana çəkməlidir.\n«Kanalizasiya sistemi tamamən yenidən qurulmalıdır...», deyə o vurğulayıb.\n«Azərbaycan» qəzetində «İnamlı, davamlı, təhlükəsiz inkişaf» sərlövhəli yazı dərc edilib.\nMüəllif yazıya dövlət başçısı İlham Əliyevin bu günlərdə Rusiyanın «Rossiya-24» telekanalına verdiyi müsahibəsindən sitatla başlayır: «...Azərbaycanın inamlı, davamlı, təhlükəsiz və sabit inkişafı bizə ziyan vurmaq istəyənlərə ən yaxşı cavabdır... Həm də qəribədir ki, bizim əleyhimizə olan qətnamələri üzvü olmadığımız və üzv olmağa hazırlaşmadığımız strukturlar qəbul edirlər. Bax, bu, necə deyərlər, daha çox təbəssüm doğurur».\nMüəllif yazıb ki, dövlət başçısının da dediyi kimi, Azərbaycanda heç bir potensial risk, fiziki, ideoloji, sosial, siyasi təhdid yoxdur. Yazıda vurğulandığına görə, dövlət suverenlik və vətəndaşın təhlükəsizliyi məsələlərinə hər zaman çox həssaslıqla yanaşır. Müəllif hesab edir ki, bu səbəbdən də Azərbaycanı hansısa beynəlxalq avantüralara cəlb etmək cəhdləri həmişə fiaskoya uğrayıb: «Bu gün dünya miqyasında ən sabit və uğurla inkişaf edən ölkələrdən biri sayılan Azərbaycana qarşı aparılan məkrli kampaniyalar heç vaxt ölkəmizin yüksələn nüfuzuna xələl gətirmir, əksinə, Azərbaycanın etibarlı tərəfdaşlarının sayı artır. Çünki həm böyük güclər, həm də inkişaf etməkdə olan ölkələr Azərbaycan reallıqlarından xəbərdardırlar. Respublikamızın Cənubi Qafqaz regionunda həyata keçirdiyi və birbaşa iştirakçısı olduğu beynəlxalq layihələr ölkəmizə həm siyasi, həm də iqtisadi dividentlər qazandırır».\nMüəllif sonda da yazıb ki, strateji hövsələ, dözüm, səbir və öz inkişafına diqqət Azərbaycanın 2019-cu ildəki seçimidir: «Tarixinin ən qüdrətli dövrünü yaşayan Azərbaycan İlham Əliyevin yeni inkişaf konsepsiyası ilə daha böyük zəfərlərə doğru inamla addımlamaqdadır».


Şəhid Sərxan Əliyevin xatirəsinə həsr olunan anım mərasimi keçirilib VİDEO - AZƏRTAC\nMüdafiə Nazirliyinin mətbuat xidmətindən AZƏRTAC-a bildiriblər ki, mərasimdə Müdafiə Nazirliyinin və ictimaiyyətin nümayəndələri, şəhidin ailə üzvləri, dostları, döyüş yoldaşları və Həzi Aslanov adına Ordu İdeoloji və Mədəniyyət Mərkəzinin əməkdaşları iştirak ediblər.\nƏvvəlcə ulu öndər Heydər Əliyevin və ölkəmizin ərazi bütövlüyü uğrunda şəhid olanların xatirəsi bir dəqiqəlik sükutla yad edilib. Azərbaycan Respublikasının Dövlət Himni ifa olunub.\nBildirilib ki, Azərbaycan Respublikası Prezidentinin Sərəncamı ilə Vətənimizin ərazi bütövlüyünün təmin edilməsi uğrunda döyüş əməliyyatlarında iştirak edərək, vəzifə borcunu şərəflə yerinə yetirdiyinə görə əsgər Əliyev Sərxan İslam ölümündən sonra müxtəlif medallarla təltif olunub.\nAZERTAG.AZ :Şəhid Sərxan Əliyevin xatirəsinə həsr olunan anım mərasimi keçirilib VİDEO


“Xəmsə” Milli İntellektual Oyunu keçirilib\n1 May 2012 10:41 | 119\nBakı şəhər Gənclər və İdman Baş İdarəsinin həyata keçirdiyi tədbirlər planına müvafiq olaraq Gəncliyə Yardım Fondunda \_"Xəmsə\_" Milli İntellektual Oyununun V Azərbaycan çempionatının Bakı şəhəri üzrə zona mərhələsi baş tutub. Siasport.az saytının məlumatına görə, tədbirə Gəncliyə Yardım Fondunun vitse prezidenti Salman Əliyev, Baş İdarənin gənclərlə iş sektorunun müdiri Zamin Əhmədov və kütləvi bədən tərbiyəsi sektorunun baş məsləhətçisi Salman Əbdülov iştirak qatılıb.\nQeyd edək ki, oyunda yaşı 18-dən 29-dək olan gənclərdən ibarət, hər birində 5 əsas və 2 ehtiyat oyunçu olan komandalar iştirak edib. Bakı şəhəri üzrə zona mərhələsində Bakı şəhərinin 11 rayon komandası ilə yanaşı Abşeron (2 komanda) və Sumqayıt (3 komanda) şəhərinin komandaları da mübarizə aparıb. Yarışın keçirilməsində məqsəd gənclərin intellektual səviyyələrinin artırılması, intellektual oyunların gənclər arasında təbliğ olunması, eləcə də onların asudə vaxtlarının səmərəli və maraqlı təşkil edilməsindən, eyni zamanda "Azərbaycan Gəncliyi 2011-2015-ci illərdə" Dövlət Proqramının həyata keçirilməsini təmin etməkdən ibarət olub.\nMəlumat üçün bildirək ki, yarışın yekun nəticəsinə əsasən I yerə Abşeron rayon komandası, II yerə Sumqayıt şəhər komandası, III yerə isə Nəsimi rayon komandası layiq görülüb. Oyunda mükafata layiq görülən hər bir komanda Bakı Şəhər Gənclər və İdman Baş İdarəsi tərəfindən müvafiq dərəcəli diplom və xatirə hədiyyələri ilə təltif olunub. Bakı şəhəri üzrə zona mərhələsində mükafata layiq görülmüş komandalar \_"Xəmsə\_" Milli İntellektual Oyunu üzrə Azərbaycan Çempionatının final mərhələsinə vəsiqə qazanıb.\n“Böyük Zəfər” məhəllələrarası mini futbol yarışlarına start verilib - FOTOLAR


Hidayət Ulduzları (148)\nBütün cavanlar üçün örnək olan Əli Əkbər ağanın (ə) təvəllüdü\nƏli Əkbər ağa (ə) 33-cü hicri ilində şəban ayının 11-də dünyaya gəlmişdir. Peyğəmbərimizin (s) yeni dünyaya gələn övladlarla bağlı verdiyi mübarək buyuruşlara əsasən, atası İmam Hüseyn (ə) Əli Əkbər ağanın (ə) sağ qulağına azan və sol qulağına iqamə oxumuşdur. O, elə bir dövrdə dünyaya gəlmişdi ki, Əli adını qoymaq bir cinayət sayılırdı. Çünki bu adı səsləndirməyi qadağan etmişdilər. İmam (ə) yaxşı bilirdi ki, hər bir insanın adı onun şəxsiyyətindən və şərafətindən xəbər verir. Ona görə də oğlunun adını Əli qoyur. Ona Əkbər ləqəbini verir, çünki övladlarının ilki idi. O, ailənin böyük oğlu idi.\nƏlinin yeddi yaşı olanda dini təlim almağa başlayır. Atasının düzgün nəzarəti nəticəsində çox gözəl əxlaqa və elmə yiyələnir. Bir gün İmam (ə) Əbdürrəhmana buyurur ki, Əliyə “Həmd” surəsini öyrətsin. O zaman ki, surəni atasına deyir, atası Əbdürrəhmana çoxlu pul və hədiyyə verir. Ətrafındakılar təəccübləndiyi üçün onlara buyurur: “Bu hədiyyələr Əlinin müəlliminin gücü ilə bərabər deyildir. Quran təliminin qarşısında bütün hədiyyələr dəyərsizdir”.\nƏli Əkbər elə bir əxlaqa malik idi ki, cavanları ətrafında toplaya bilirdi. Əli babası Peyğəmbərə (s) çox bənəzəyirdi. Ona görə də babasının əxlaq və rəftarını öyrənib, onun kimi rəftar etməyə çalışırdı. Yaşıdları ilə bir yerdə olanda gülərüz olardı, tək qalanda isə çoxlu təfəkkür edər və düşünərdi. Daha çox Allahla xəlvətdə qalmağı sevərdi.\nƏli Əkbər Kərbəla səhnəsində də cavanlar üçün igidlik və şücaət rəmzi idi. Özünün hər hücumunda 10-a qədər düşməni məhv edirdi. O zaman ki, 25 nəfərlə Fəratın sahilinə gedir, ailəsi və səhabələr üçün su gətirir. Əmisi Əbilfəzil Abbas (ə) onu şücaət və igidliyinə görə çox sevirdi.\nTarixdə oxuyuruq ki, adətən döyüş meydanında igidlik göstərən cəngavərlər hərbdən vaxt tapmadıqları üçün kifayət qədər təhsilli və elmli olmazlar. Ancaq Əli Əkbər ağa (ə) hərtərəfli inkişaf etmiş bir cəngavər idi. Alimlərin məclisində danışan zaman hamını heyrətə gətirərdi. Həzrət Peyğəmbərin (s) bir çox zahiri və daxili xüsusiyyətlərini onda görmək olardı. O, elə bir cavan idi ki, çətinliklərə səbir etməyi bacarırdı. Müsibətlər qarşısında dözümlə rəftar nümayiş etdirirdi.\nƏli Əkbər bu cür çətin anlarda İlahi rizaya təslim olurdu. İlahi bəlalar qarşısında o qədər təmkinli idi ki, bəzən başqalarını təəccübləndirirdi. Kərbəlada atasına deyir: “Məgər biz haqlı deyilik?”. İmam (ə) buyurur: “Bəli”.\nDeyir: “Onda ölümdən heç bir qorxum yoxdur”.\nMüaviyə (lən) bir gün ətrafındakılardan soruşur: “Bu zamanda kim müsəlmanların xilafətinə daha çox layiqlidir?”. Ətrafındakı tülküsifətlilər xəlifənin adını çəkirlər. Ancaq o, deyir: “Belə deyildir. Hökumət üçün ən layiqli insan - İmam Hüseynin (ə) oğlu Əli Əkbərdir. Bəni-Haşimin şücaətini, Bəni Uməyyənin səxavətini, Səqif qəbiləsinin gözəlliyini özündə cəm etmişdir”.\nHətta düşmən münafiqlər də o Həzrətin (ə) keyfiyyətini etiraf etməyə məcbur idilər. (Həvzəh)\nSalam olsun sənə, ey Əli Əkbər ağa (ə)!\nSalam olsun sənə, ey Kərbəla şəhidi!\nSalam olsun sənə, ey cəddinin bənzəri!\nSalam olsun sənə və bütün Kərbəla cavanlarına!\nBu gün, 1440-cı hicri qəməri ili rəcəb ayının 25-i, 2019-cu il aprelin biri, dünya şiələrinin yeddinci imamı, Həzrət İmam Musa Kazim(ə)-ın şəhadətinin ildönümü günüdür.\nİmam Musa Kazim(ə) bir çox alimin iştirak etdiyi möhtərəm atası Həzrət İmam Cəfər Sadiq(ə)-ın böyük elmi məktəbində iştirak edib, atasının fəzilətlərindən bəhrələnərək, pəhrizkarlıq, müqavimət, şücaət və ədalətsevərlik kimi yüksək əxlaqi xüsutiyyətlərdə böyük bir meyar və nümunə oldu.\nİmam Musa Kazim(ə) təqribən 35 il müsəlmanlara imamətlik etdi və həmin illərin uzun bir müddətini həbs və sürgündə keçirdi.\nXalqın Həzrət İmam Musa Kazim(ə)-ın elm və fəzilətinin sonsuz ümmanından bəhrələnməsini istəməyən o zamanın hökmranı, Abbasi xəlifələrindən olan Harun Ərrəşid bir fitnə ilə o həzrəti zindanda zəhərlədi və o həzrət 183-cü hicri qəməri ilində 55 yaşında şəhid oldu.\nİran İslam Respublikasının TeleRadio Təşkilatı İmam Musa Kazim(ə)-ın şəhadətinin ildönümü günü münasibətilə bütün müsəlmanlara, xüsusən şiələrə və o həzrətin əzadarlarına başsağlığı verir.\n15 Rəcəb İslamın əzəmətli xanımı Həzrət Zeynəbin (s.ə) vəfatı günüdür\nİslamın əzəmətli qadınlarından və Kərbəla qəhrəmanı kimi məşhur olan Xanım Zeynəb (ə) hicrətin 5-ci ilində Cəmadiul-əvvəl ayının 5-də dünyaya göz açıb. Xanım Zeynəb (s.ə) yüksək əxlaqa, səbrə, əzəmətə, elmə və natiqliyə sahib bir xanım idi. Xanım Zeynəb, təkcə qadınlar arasında deyil, kişilər arasında da nümunəsi az-az tapılan qadın idi.\nİlahi göstərişlə qoyulan ad - Zeynəb\nXanım Fatimə (s.ə) Zeynəbi (s.ə) dünyaya gətirəndə Peyğəmbər (s) Mədinədə yox idi. Ona görə də Xanım Fatimə (s.ə) İmam Əlidən (ə) uşağa ad qoymasını istədi. Əli (ə) isə bildirdi ki, Allahın Peyğəmbərinin (s) səfərdən dönməsini gözləsinlər və o Həzrət (s) hansı adı məsləhət bilsə, o adı da qoyacaqlar.\nÜç gündən sonra Peyğəmbər (s) səfərdən döndü. İmam Əli (ə) mətləbi ona anlatdı. Və ondan uşağa ad qoymasını istədi. Peyğəmbər (s) bildirdi ki, Fatimənin övladları mənim övladlarım olsa da, onlar barəsində qərar vermək yalnız Allaha məxsusdur. Ona görə də mən İlahi vəhyi gözləməliyəm. Bundan sonra Cəbrail (ə) nazil olaraq bildirdi: "Ya Peyğəmbər, Allah buyurur ki, bu qızın adını Zeynəb qoyasan. Çünki bu adı Lövhi-Məhfuzda bu cür yazmışam".\nBunu eşidən Peyğəmbər (s), təzə doğulan körpənin onun yanına gətirilməsini istədi. Uşağı qucağına alan Peyğəmbərimiz (s), onu öpərək buyurdu: "Ümmətin hal-hazırda mövcud olanlarına və gələcək nəsillərə vəsiyyət edirəm ki, bu qızın qədrini bilsinlər, ona hörmət etsinlər. Çünki o, Xədicəyi-Kubra kimidir".\nBir qəlb, iki məhəbbət\nXanım Zeynəb (ə) hələ uşaq yaşlarından yüksək mərifətə sahib idi. Bir gün o, atası Əlidən (ə) soruşur: "Atacan, məni çox istəyirsən?". İmam Əli (ə) cavab verir ki, bəli, qızım, çox istəyirəm. Bu cavabdan sonra Xanım Zeynəb (ə) buyurur: "İki məhəbbət- Allaha və övladlara qarşı duyulan məhəbbət bir qəlbə sığa bilməz. Ona görə də, əslində, xalis və həqiqi məhəbbət Allaha məxsusdur. Şəfqət, ürəyi yanma və rəğbət isə övladlara məxsusdur. Və övladlara qarşı duyulan məhəbbət özü də Allaha xatir olur".\nHeç şübhəsiz ki, Xanımın həyatının ən çətin və ən dəyərli anları Kərbəla müsibətində - qardaşı İmam Hüseynin (ə) qafiləsində olmasıdır. Buna görə də Xanımı "müsibətlər anası" adlandırırlar. Dağlar böyüklüyündə dərd gəlir, qəm gəlir, amma Xanım Zeynəb (s.ə) səbir edir. İmam Hüseyni (ə), Həzrət Abbası (ə) şəhadətə yetirirlər, amma o Xanım (s.ə) səbir edir.\nBu azmış kimi, iki oğlunu da şəhadətə göndərir. Amma təmkinini itirmir.\nBuna görə də birmənalı olaraq, Kərbəla hadisəsini tədqiq edənlər bildirirlər ki, İmam Hüseynin (ə) vəzifəsi Kərbəlaya qədər idi, ondan sonra isə heç də daha az məsuliyyətli olmayan bu məşum hadisəni yaşatmaq vəzifəsi gəlirdi. Bunu da Xanım Zeynəb (s.ə) və İmam Səccad (ə) ən kamil şəkildə yerinə yetirdilər.\nMəhrumiyyətlər içində ibadət\nİmam Səccad bibisi Zeynəb (s.ə) barəsində bildirir: "Kərbəlada bütün o müsibətlərə baxmayaraq, bibim Zeynəb hətta öz müstəhəb namazlarını da qılırdı, münacatlarını edirdi. Bütün bu məhrumiyyətlər, səfər yorğunluğu və yetimlərə nəvaziş onu bir an da Allahdan uzaq salmırdı".\nBundan əlavə, Kərbəla qəhrəmanının ibadətindən xəbərdar olan Seyyiduş-Şühəda İmam Hüseyn (ə) Xanıma buyurmuşdu: "Əziz bacım, qıldığın gecə namazlarında mənə dua etməyi unutma".\nXanım Zeynəb (s.ə) hicrətin 62-ci ilində rəcəb ayının 15-də Suriyanın Şam şəhərində dünyadan köçmüşdür.\nƏbülfəzl-Abbasın anası - Ümmül-Bəninin (s.ə) vəfatı günüdür\nÜmmül-Bəninin (s.ə) ata-babaları İslamdan öncəki dövrdə ərəblər arasında qəhrəmanlarından hesab olunurdu. Tarixçilər onların döyüş zamanı göstərdikləri şücaəti xüsusi vurğulayıblar. Əbülfərəc İsfahani özünün kitabında Ümmül-Bəninin (s.ə) əcdadının qəhrəmanlığından yazıb. Ondan əlavə, onlar öz qövmlərinin başçısı olublar. Belə ki, dövrün sultanları onlara təslim olaraq, baş əyirdilər. Təsadüfi deyil ki, Əqil bin Əbi Talib Əmirəlmömininə (ə) deyirdi: “Ərəbər arasında Ümmül-Bənin tayfasından daha qəhrəman və şücaətlilərin görməmişəm”.\nƏmirəlmöminin (ə), Həzrət Fatimənin (ə.s) şəhadətindən sonra Ümmül-Bənin ilə evlənib.\nDeyilənə görə Əqil ibn Əbi Talib ərəb tayfalarını tanıyırdı. Həzrət Əliyə (ə) Ümmül-Bəninlə evlənmək təkilifini o, etmişdi. Həzrət Əli (ə) bu təklifi qəbul edir və onu Ümmül-Bəninin (s.ə) atasının yanına elçiliyə göndərir. Bu izdivacın nəticəsində Əbülfəzl-Əbbas (ə), Əbdullah, Osman, Cəfər dünyaya gəldi ki, onlar da Kərbəlada şəhid oldular.\nÜmmül-Bənin (s.ə) istər Həzrət Əlinin (ə) həyatı dövründə, istərsə də onun şəhadətindən sonra öz həyat yoldaşı üçün səmimi, fədakar, ismətli xanım olub. Bu fədakar xanım, Həzrət Əlinin (ə) azyaşlı uşaqlarını görəndə birbaşa onlara xdimət etmək qərarına gəldi və həqiqi bir ana kimi tutduğu yolda irəli getdi. Həzrət Fatimənin (s.ə) övladlarını öz övladlarından da önə çəkdi. Əsasən öz məhəbbətini onlara həsr etdi. Bir qədər sonra (əsil adı Fatimə olduğu üçün) Həzrət Əliyə (ə) deyir ki, onun adını Ümmül-Bənin çağırsın. Beləliklə də Həsən və Hüseyn onun əsil adını atalarından eşidəndə analarına aid acı xatirələri xatırlayıb, anasızlıq əzabını hiss etməsinlər. Məhz onun belə xüsusiyyətlərinə görə Həzrət Əli (ə) səmimi qəlbdən onun hörmətini saxlayırdı.\nAşura hadisəsində Ümmül-Bənin (s.ə) Mədinədə idi. Övladlarına səfər zamanı belə tapşırdı: “Mövlam İmam Hüseynə (ə) göz qoyun, ona itaət edin!”. Bəşir və Həzrət Zeynəb (ə) ona imam Hüseynin (ə) şəhadət xəbərini verəndə, o, dedi: “Ey Bəşir, ürəyimi parçaladın!”. Səsini qaldırıb nalə etməyə başladı. Bəşir dedi: “Allah, mövlamız İmam Hüseynin (ə) müsibətinə görə sizə böyük mükafat versin". Ümmül-Bənin dedi: “Övladlarım və yer üzündə olan hər bir şey İmam Hüseynə (ə) fəda olsun!".\nDin alimi Məmaqaninin dediyinə əsasən, onun bu sözü imanının yüksək dərəcəsini, imamət məqamını güclü tanıdığını göstərir. O, özünün misilsiz dörd oğlunun İmamın (ə) müdafiəsi uğurunda şəhadətə çatmasını şükranlıqla qəbul edir.\nKərbəla hadisəsindən sonra o, hər gün övladı Abbas üçün ağayır, mərsiyələr deyir, onun balalarını özü ilə birlikdə gətirərdi. Mədinə camaatı onun mərsiyələrini eşitmək üçün toplanardı. Onun yandırıb-yaxan rövzələrindən hamılıqla göz yaşı tökərdilər.\nDiqqət olunası nöqtə odur ki, onun Bəqi məzarlığına gəlməsi Bəni-Üməyyəyə qarşı bir inqilab idi. Camaatı o müsibətin incəliklərindən xəbərdar edirdi.\nAşura hadisəsi və orada şəhid olanların xəbərindən sonra Ümmül-Bənin öz evində yas mərasimi təşkil etdi. Bəni-Haşim qadınları orada bir araya gəlib, İmam Hüseyn (ə) və onun ailəsi üçün ağlayırdı.\nMəşhur rəvayətə görə hicri təqvimi ilə 64-cü il, cəmadius-sani ayının 13-cü günü, Həzrət İmam Əlinin (ə) həyat yoldaşı və Qəməri-bəni-Haşim - Həzrət Əbülfəzl-Abbasın (ə) əziz anası Ümmül-Bənin (s) vəfat etdi.\nOnun oğlu Abbasın (ə) nəvələrinin əksəriyyəti Ərəbistan, İraq, Misir, İordaniya, İran və Türkmənistana da yayılmış, elm, ədəbiyyat, hədis və şeirdə öz dövrlərinin üstünləri olmuşlar. O cümlədən Əbu Əli ibn Həmzə ibn Qasim ibn Əli ibn Həmzə ibn Həsən ibn Abdullah … ibn Abbas Əhli-Beyt (ə) məktəbinə xas aləmdə etimad olunan hədisçilərədən olmuşlar. O, “Ət-tövhid”, "Əz-ziyarəh”, “Əl-mənasik” kimi kitabların müəllifidir.\nHəzrət Fatimeyi-Zəhra(s.ə)-nın şəhadətinin ildönümü günü ilə bağlı başsağlığı veririk\nŞənbə günü, 2019-cu il fevralın doqquzu, 1440-cı hicri qəməri ili cəmadiussani ayının üçü Böyük İslam Peyğəmbəri- Həzrət Muhəmməd(s.ə.s)-in əziz qızı və dünya şiələrinin birinci imamı, Əmirimominan Əli ibn Əbi Talib(ə)-ın həyat yoldaşı- Həzrət Fatimeyi-Zəhra(s.ə)-nın şəhadətinin ildönümü günüdür.\nİslami İranın müsəlman xalqı fəzilət xanımı, paklıq meyarı Həzrət Fatimeyi-Zəhra(s.ə)-nın şəhadəti gecəsində matəm saxlayır.\nPaklıq Əhli-Beyti(ə)-ın vurğunları məscidlər, hüseyniyyələr, dini məkanlar, həmçinin dünya şiələrinin səkkizinci imamı Həzrət İmam Rza(ə)-ın müqəddəs Məşhəd şəhərində və Həzrət Məsumə(s.ə)-nın Qum şəhərindəki ilahi ziyarətgahlarında Böyük İslam Peyğəmbəri(s.ə.s)-in əziz qızı Həzrət Fatimeyi-Zəhra(s.ə)-nın məzlumcasına şəhadətinin matəm mərasimində göz yaşları axıdırlar.\nHəzrət Fatimeyi-Zəhra(s.ə.) besətin beşinci ilində cəmadiussani ayının iyirmisində müqəddəs Məkkə şəhərində dünyaya gəlib.\nO həzrət uşaqlıqdan atası, Böyük İslam Peyğəmbəri(s.ə.s)-in göstərişləri altında yüksək ilahi maarif ilə tanış olubdur.\nHəzrət Fatimeyi-Zəhra(s.ə.) on səkkiz il ömür sürdükdən sonra o zamanın hökmranlarının çoxlu sayda zülmləri, həmçinin atası- Həzrət Muhəmməd(s.ə.s)-in vəfatı ilə bağlı qəm-kədər nəticəsində rəvayətə görə, 11-ci hicri qəməri ili cəmadiuləvvəl ayının 13-də və ya cəmadiussani ayının üçündə şəhid olubdur.\nİran İslam Respublikasının TeleRadio Təşkilatı Həzrət Fatimeyi-Zəhra(s.ə)-nın şəhadətinin gəlib çatması münasibətilə bütün dünya müsəlmanları və azadlıqsevərlərinə başsağlığı verir.\nBu gün dünya şiələrinin 8-ci imamı Həzrət İmam Rzanın (ə) əziz bacısı Həzrət Fatimə Məsumənin (s.ə) vəfatının ildönümü günüdür.\nHəzrət Fatimə Məsumənin (s.ə) pak ziyarətgahı Tehran vilayətinin cənubunda müqəddəs Qum şəhərində yerləşib. Qum şəhəri dünya şiələrinin 7-ci imamı Həzrət İmam Musa Kazımın (ə) qızı Həzrət Fatimənin (s.ə) vəfatının ildönümü gecəsində matəmə qərq olub.\nBu şəhər əhalisi əzadarlıq əlaməti olaraq qara bayraqlar dalğalandıraraq və müxtəlif əzadarlıq mərasimləri keçirərək İslamın bu əziz xanımı və Əhli-Beytə (ə) sevgilərini nümayiş etdirir.\nDünən gücə və bu gün Həzrət Fatimə Məsumənin(s) pak məqbərəsində xüsusi nitq və məddahlıq mərasimləri keçirilir və zəvvarlar o həzrətin vəfatında göz yaşları axıdırlar.\nİran İslam Respublikasının Teleradio təşkilatı Həzrət Fatimə Məsumənin(s) vəfatının ildönümü gününü bütün dünya müsəlmanlarına xüsusi ilə şiələr və azadə insanlara başsağlığı verir.\nİmam Həsən Əsgərinin (ə) mövlud günü mübarək olsun\nHicrətin 232-ci ilində rəbius-sani ayının 8-də İmam Həsən Əsgəri (ə) anadan olmuşdur. Atası onuncu İmam Həzrət Əliyyən-Nəqi (ə), anası isə Hüdeysə adlı təqvalı bir qadın olmuşdur. Bu qadın təqvalı və İslam baxışına malik bir qadın olmuşdur. Onun fəzilətinə gəldikdə isə bunu demək kifayət edər ki, o, İmam Həsən Əsgərinin (ə) şəhadətindən sonra o cür böhranlı bir vəziyyətdə şiələrin pənahgahına çevrilmişdi.\nİmam Əsgəri (ə) Abbasi xəlifəsinin əmrilə məcburi şəkildə Samirrada Əsgər adlı bir yerdə saxlanıldığı üçün Əsgəri adlandırılmışdı. O Həzrətin (ə) digər məşhur ləqəblərindən biri Nəqi, başqa birisi Zəki, künyəsi isə Əbu Məhəmməd olmuşdur. O Həzrət (ə), 22 yaşında ikən atası şəhadətə yetişmişdi. Altı il müsəlmanların İmamı olmuş, ümumilikdə isə iyirmi səkkiz il yaşamışdır. Hicrətin 260-cı ilində şəhid olmuş və Samirra şəhərində öz evindəcə, atasının qəbrinin yanında dəfn olunmuşdur. İmam Həsən Əsgəri (ə) həm də Zəmanə Sahibi - İmam Məhdinin (ə.f) atasıdır.\nAbbasilər hökumətinin yaratdığı o cür pis və məhdud şəraitdə öz geniş elmini, çətinliklə də olsa, İslam maarifini yaymaqda və düşmənlərin iradlarını rədd etməkdə istifadə edən İmam Həsən Əsgəri (ə), neçə-neçə şagirdlər yetişdirmişdi. Şeyx Tusi o Həzrətin (ə) şagirdlərinin sayının yüzdən çox olduğunu qeyd etmişdir. Onların arasında Əhməd ibn İshaq Əşəri Qummi, Əbu Haşim Davud ibn Qasim Cəfəri, Abdullah ibn Cəfər Himyəri, Əbu Əmr Osman ibn Səid Əmri, Əli ibn Cəfər və Məhəmməd ibn Həsən Səffar kimi böyük şəxsiyyətlər də olmuşdur.\nBu cür şagirdlər yetişdirməkdən əlavə, bəzi vaxtlar müsəlmanlar üçün elə çətinliklər yaranır və müsəlmanlar elə çıxılmaz vəziyyətə düşürdülər ki, onu İmam Əsgəridən (ə) başqa heç kəs həll edə bilmirdi. İmam (ə) bu cür hallarda öz İmamət elmi sayəsində fövqəladə bir tədbir töküb, müşkülü həll edir və müsəlmanları çıxılmaz vəziyyətdən qurtarırdı.\nBu gün, 1439-cu hicri qəməri ili zilhəccə ayının 20-si və 2018-ci il sentyabrın biri, dünya şiələrinin yeddinci imamı Həzrət İmam Musa Kazim(ə)-ın səadətli mövludunun ildönümü günüdür.\nİmam Musa Kazim(ə) 128-ci hicri qəməri ili zilhəccə ayının 20-də Məkkə ilə Mədinə arasında yerləşən Əbva kəndində dünyaya göz açıb.\nO həzrət möhtərəm atası- dünya şiələrinin altıncı imamı Həzrət İmam Cəfər Sadiq(ə)-ın şəhadətindən sonra müsəlmanların rəhbərliyi məsuliyyətini daşımağa başladı.\nİmam Musa Kazim(ə) elm, təvazökarlıq, çoxlu sədəqəvermə, səxavət və bağışlamaqda xas şöhrətə malik idi.\nDünya şiələrinin yeddinci imamı rəvayətlər, hədislər və ehkamları toplayıb, əziz atası-Həzrət İmam Cəfər Sadiq(ə)-ın ənənələrini bərpa edərək, eləcə də şiələrə təlim keçib, onları irşad etməklə dünya şiələrinin altıncı imamının təlim və mücahidətləri ilə dünyanın nizam-intizam aldığı və möhkəmləndiyi əsl İslamı qoruyub, gücləndirdi.\nİslami İranın mömin xalqı İmam Musa Kazim(ə)-ın səadətli mövludunun ildönümü günündə müqəddəs məkanlar, məscidlər və küçələrə çıxaraq, şənliklər keçirir.\nDünya şiələrinin yeddinci imamının yeri və dərəcəsi barədə çıxışlar, şirniyyat və şərbətin paylanması və mövludluqoxuma İranda Həzrət İmam Musa Kazim(ə)-ın səadətli mövludunun ildönümü günü tədbirlərindəndir.\nİran İslam Respublikasının TeleRadio Təşkilatı Həzrət İmam Musa Kazim(ə)-ın mövludunun ildönümü günü münasibətilə bütün müsəlmanları və dünyanın digər azadlıqsevərlərini təbrik edir.\nZilhəccənin 1-i həzrət Əli (ə)-ilə Xanım Fatimə (s.ə)-nin izdivac günüdür\nZilhəccənin 1-i həzrət Əli (ə)-ilə Xanım Fatimə (s.ə)-nin izdivacının il dönümü günüdür.Bu gözəl gün münasibəti ilə sizi təbrik edirik.\nİslamda evlənməyin əhəmiyyəti\nEvlənmək Peyğəmbərin (Allahın ona və pak əhli-beytinə salamı olsun) şəriətidir\nMüqəddəs İslam Şəriəti evlənməyə yüksək diqqət yetirərək onu bütün müsəlmanlar üçün təkid etmişdir. Belə ki, əziz Peyğəmbər buyurur:\n“Allah yanında evlənməkdən daha sevimli, bəyənilən bir şey yoxdur.”\nHəzrət Əmirəl-möminin Əli ibn Əbi Talib buyurub:\n“Evlənin! Çünki evlənmək Allah Rəsulunun sünnətidir ki, həmişə buyururdu: “hər kəs mənim sünnətimə tabe olmaq istəyirsə, (onda bilməlidir ki,) mənim sünnətimdən biri də evlənməkdir.”\nİslam oğlan və qızlara daha tez evlənmələrini əmr edərək bu mühüm məsələyə o qədər təkid edir ki, hətta əziz Peyğəmbər evlənməməyi öz sünnətindən üz döndərmək kimi qiymətləndirmişdir. “Evlənmək” söhbəti olan evi ən yaxşı ev kimi tanımışdır.\nYoxsulluq evlənməyə mane olmamalıdır\n“Ərsiz arvadları, kənizləri və arvadsız kişiləri və öz layiqli qullarınızı (möminlər arasında arvadsız kişi və ərsiz arvad qalmasın deyə) bir-biri ilə evləndirin. Əgər arvad və ya kişi kasıb olarsa, Allah Öz məhəbbəti ilə onları ehtiyacsız edəcəkdir. Allah bəndələrinin halından agahdır və Onun rəhməti böyük və tükənməzdir.”\nBu şərif ayə demək istəyir ki, kasıblıq evlənməyin qarşısına sədd çəkməməlidir. Əks halda bu şeytan vəsvəsəsidir. Şeytan vəsvəsəsindən qorxmaq isə, həqiqətdə mehriban Allah barəsində sui-zənn etməkdir. Allaha qarşı bədgüman olmaq haramdır. Allah evlənən yoxsullara, onların çətinliklərini aradan qaldıracağına və onları Öz köməkliyi ilə ehtiyacsız edəcəyinə söz vermişdir.\nPeyğəmbərimiz ümmətinin evlənməsi ilə fəxr edir\nEvlənmək və müsəlman nəslinin qorunması Allah rəsulunun iftixarıdır. Belə ki, Həzrət Mühəmməd buyurub:\n“Evlənib ailə qurun və nəsil artırın ki, qiyamət günü sizlərlə, hətta ana bətnindən düşmüş uşaqla belə fəxr edəcəyəm.”\nƏziz İslam Peyğəmbəri başqa bir hədisdə buyurub: “Mən sizə peyğəmbər olmaqla yanaşı evlənir, dadlı yemək yeyir, camaatla əlaqə saxlayaraq onların arasında yaşayıram. Hər kəs mənim sünnət və həyat tərzimdən üz döndərsə məndən deyil.”\nEvlilik üçün maneələr yaradılmamalıdır\nİslam evlənməyin asan olması üçün sədd və maneələri bu mühüm işin yolundan qaldırmışdır. İslam nəzərincə cehiz və mehriyyə nə qədər az olsa bir o qədər yaxşıdır. Bir qayda olaraq Peyğəmbərin, məsum İmamların və İslam dininə iman gətirmiş ilk müsəlmanların adətindən məlum olur ki, evlənmək qarşısında maneə yoxdur, ona görə ki, onlar bütün çətinlikləri aradan götürmüşlər.\nİslam batil və xurafat olan məsələləri kənara atmışdır. Rəsuli Əkrəm (Allahın ona və pak əhli-beytinə salamı olsun) bu barədə “Xurafat İslamın ayağı altında (əzilmiş və) aradan getmişdir” – deyə buyurmuşdur. Həzrət Peyğəmbərin öz izdivacı, eləcə də qızı Həzrət Fatimeyi Zəhra ər evinə getməsi bunu göstərir ki, İslam xurafat və cahiliyyətlə lazımınca mübarizə aparmışdır.\nHəzrət Əlinin izdivacı\nBir gün həzrət Əli (Ona salam olsun) Allah Rəsulunun (Allahın ona və pak əhli-beytinə salamı olsun) yanına gələrək bir az söhbətdən sonra Peyğəmbərə belə deyir: Ya Rəsuləllah, siz mənim dünya və axirətdə pənahım və köməyimə yetənimsiniz. Ya Rəsuləllah, mənə qarşı göstərdiyiniz bu qədər hörmət və mehribanlıqla yanaşı, ünsiyyət tapmaq üçün evlənib ailə sahibi olmaq istəyirəm. Ya Rəsuləllah, mən sizin yanınıza gəlmişəm və xahiş edirəm ki, qızınız Fatimənin nikahını mənə oxuyasınız.\nHəzrət, Əmirəl-möminin mübarək üzünə təbəssüm edib buyurdu: Ya Əbəl Həsən, mənim Fatimənin nikahını sənə oxumamdan ötrü mehriyyən varmı?\nƏli dedi: Atam-anam sənə fəda olsun, mənim vəziyyətim sizə məlumdur, təkcə bir qılınc, bir zirehli paltar və bir dəvə varımdır ki, onunla da su daşıyıram. Bunlardan başqa heç bir şeyim yoxdur.\nPeyğəmbər buyurdu: Ya Əli, qılınca ehtiyacın vardır, çünki Allah yolunda cihad edib Onun düşmənləri ilə döyüşməlisən. Dəvə isə su gətirmək, xurma ağaclarını suvarmaq, ona yük yükləmək üçün lazımdır, mən sənin zirehli paltarının mehriyyə olması qarşılığında səninlə Fatiməni evləndirirəm.\nEv işlərinin bölünməsi\nHəzrət Peyğəmbər Həzrət Əli ilə Fatimənin evlənməsindən sonra ev işlərini ikisinin arasında bölərək buyurur: Evdən kənardakı işlər Əlinin öhdəsinədir. Evin daxilindəki işlər ilə Zəhrayi-Mərziyyə məşğul olacaqdır. Həzrət Fatimənin əvvəlcə işarə olunmuş böyük mənalı cümləsi belədir: “Bu işdən nə qədər xoşhal olduğumu Allahdan savayı heç kəs bilmir.” Yəni iki dünyanın xanımı dünyalar qədər xoşhal oldu ki, Peyğəmbər onu evdən kənardakı işlərdən, naməhrəmlərlə üz-üzə gəlməkdən azad etdi.\nİslamiyyətin əvvəllərində evlilik nümunələri\nBir gün bir qadın Allah Rəsulunun (Allahın ona və pak əhli-beytinə salamı olsun) hüzuruna gəlib, ona ərə getmək niyyətində olduğunu bildirir. Amma Peyğəmbər (Allahın ona və pak əhli-beytinə salamı olsun) onunla evlənmək istəmir, bununla belə, o qadını da naümid etmək istəmir. Buna görə də mübarək başını aşağı dikir. Elə bu vaxt məclisdəki səhabələrdən biri ayağa qalxıb “Ya Rəsulullah, əgər siz istəmirsinizsə onda məni onunla evləndirin” deyir.\nO qadın: “Bəli, ya Rəsulullah!” – deyə cavab verir. Sonra o kişiyə buyurur: “Mehriyyə üçün nəyin var?” O da “Bu geyindiyim köynəkdən başqa heç bir şey yoxumdur”- deyə cavab verir. Həzrət sual edir: “Quran bilirsənmi?” Deyir: “Vaqeə surəsini əzbər bilirəm.” Həzrət qadından soruşur: “Vaqeə” surəsinin sənə öyrətməsi müqabilində bu kişiyə ərə getməyə razısanmı?” Qadın razı olduğunu bildirir. Peyğəmbər, beləliklə, kəbin xütbəsini oxuyub qadının nikahını o kişi üçün bağlayır.\nMövcud və qarşıya çıxan maneələri biz özümüzdən yaradaraq İslam adına yazmışıq və mütləq Qiyamət günü bütün bunlara görə cavab verməliyik. Bu bidət və xurafatların yaranması və möhkəmlənməsində hər kəsin payı varsa günahkardır. Rəsuli Əkrəm evlənmədəki bütün maneələrini aradan qaldırmış və müsəlmanlara bu mühüm məsələ üçün çox təkid etmiş, tək qalıb evlənməməyi məkruh və xoşagəlməz buyurmuşdur.\nQadın və kişinin tək qalması və evlənməməsinin pis və bəyənilməz olması barəsində məsum İmamlar tərəfindən çoxlu hədislər söylənilmişdir. Məsələn, Rəsuli Əkrəm buyurmuşdur: “Cəhənnəm əhlinin çoxu evlənməyən, ailə qurmayan kişi və qadınlardır.”\nBaşqa bir hədisdə isə belə buyurur: “Ən pis ölüm, evlənməyib tək qalan kişi və qadınların ölümüdür.”\nEvlənməyə ehtiyac – bir həqiqətdir\nHəddi-büluğa yetmiş oğlan və qızların təbii ehtiyacları da belədir. Əgər bu ehtiyacın əksinə rəftar olunsa bu, cəmiyyətin pozğunluğuna gətirib çıxaracaqdır. Bu qanunun əksinə olan “inkişaf etmiş” qərb ölkələrinin bugünkü vəziyyəti buna canlı bir sübutdur ki, hal-hazırda bu mühüm məsələ heç bir kəsə gizli deyildir ki, bu ölkələr fəlakət və bədbəxtliyə doğru sürətlə addımlamaqdadırlar.\nİzdivacın əhəmiyyətini doğuran səbəblər\n1-Cinsi hiss və qərizələrin təmin olunması\nEvlənməyin əhəmiyyəti bundadır ki, insanların cinsi qərizə və istəkləri əql və şəriətin qəbul etdiyi düzgün yollarla təmin olunsun ki, bu hislər tüğyan edib həddini aşmasınlar.\nƏgər təbii və cinsi hislər Allah və ağlın bəyəndiyi yol ilə təmin olunmazsa amansız fintə-fəsad alovu cəmiyyəti bürüyəcəkdir. İnsanın susuzluq zamanı suya, aclıq zamanı yeməyə ehtiyacı olduğu kimi, eləcə də cinsi-təbii hiss və qərizələrin coşduğu zamanda da onların təbii yolla təmin olunmasına ehtiyacı vardır. Eyni zamanda cinsi və təbii hislərin düzgün yollarla təmin olunmasını təkcə evlənməklə mümkün olmasını unutmamalıyıq. Məhz buna görə də İslam insanların fitri və yaranış istəklərinə müvafiq olaraq evlənib ailə qurmağı əmr etmişdir.\nAilə qurmaq məsələsində İslam dininin təkid etməsinin ikinci mühüm səbəbi düzgün insan tərbiyəsidir.\nEvdə və cəmiyyətdə bəzi meyl və istəklərimizi unutmalıyıq. Əgər belə olmazsa yaşayış çətinləşər. Bu fədakarlıq ailədə də lazımlı və zəruridir.\nƏr-arvad Allah xatirinə evdə bir-birinin pis rəftarına dözsələr çox savab apararlar. Hədisdə belə deyilibdir:ətin əvəzi olaraq Əyyub peyğəmbərin savabını verəcəkdir və əgər bir qadın da ərinin pis əxlaqına dözüb səbir etsə Allah ona Asiyanın savabını əta edər.”\n29 zilqədə İmam Cavadın (ə) şəhadət günüdür\n29 zilqədə Əhli-beyt (ə) davamçılarının doqquzuncu İmamı olan İmam Cavadın (ə) şəhadət günüdür.\nAdı Məhəmməd, künyəsi Əbu Cəfər, ləqəbləri isə Təqi və Cavad olan 9-cu İmam (ə) hicrətin 195-ci ilində Mədinə şəhərində anadan olmuşdur. Anası Peyğəmbərin (s) həyat yoldaşı olmuş Mariya Qibtiyyənin nəslindən hesab olunan Səbikə xanım idi. O, əxlaqi dəyərlər baxımından yüksək mərtəbədə durur və öz dövrünün qadınlarının ən üstünü hesab olunurdu. Belə ki, İmam Rza (ə) o xanımı pak, nəcabətli və fəzilətli bir qadın kimi yad edirdi.\nİmam Cavadın (ə) imamət dövrü 17 il sürmüşdür.\nHicrətin 218-ci ilində Məmun vəfat etdi. Ondan sonra qardaşı Mötəsim xəlifə oldu. O, İmam Cavadı (ə) öz nəzarəti altında saxlamaq məqsədi ilə hicrətin 220-ci ilində o Həzrəti Mədinədən Bağdada gətizdirir. İmam (ə) Bağdada gəldikdən sonra Mötəsimin, oğrunun əlinin haradan kəsilməsi barədə təşkil etdiyi məclisdə iştirak etmişdi. Həmin məclisdə Bağdad qazısı (İbn Əbu Duad) və başqaları (səhv fətva verdiklərinə görə) rüsvay olmuş, bundan bir neçə gün sonra İbn Əbu Duad həsəd və paxıllığı nəticəsində xəlifənin hüzuruna gəlib demişdir: "Mən xeyirxahlıq məqsədi ilə sənə xəbərdarlıq edirəm ki, bir neçə gün bundan qabaq baş vermiş hadisə sənin hökumətinin xeyrinə deyil. Çünki sən bütün hökumət alimləri və yüksək rütbəli nümayəndələrin hüzurunda (İmam) Cavadın (ə) verdiyi fətvanı başqalarının fətvasından üstün tutdun. Halbuki, müsəlmanların yarısı onu əsl xəlifə, səni isə onun haqqını qəsb etmiş bilirlər. Bu xəbər bütün camaat arasında yayılaraq onun haqq olduğuna qəti bir sübut olmuşdur".\nQəlbində İmam Cavada (ə) qarşı düşmənçilik kin-küdurəti bəsləyən Mötəsim onun sözlərindən bərk narahat olaraq, İmamı (ə) öldürmək fikrinə düşdü. Nəhayət, o, öz çirkin məqsədini həyata keçirib İmam Cavadı (ə) vəzirlərindən birinin katibi vasitəsilə zəhərləyib şəhid edir. İmam Cavad (ə) şəhid olarkən mübarək ömründən cəmi 25 il və bir neçə ay keçmişdi.\nİmam Cavadın (ə) dünyaya gəlməsindən danışarkən Xanım Həkimə (s.ə) deyərdi:\n«Həzrətin dünyaya gəldiyi gecə qardaşım mənə əmr etdi ki, həyat yoldaşının yanında olum. Körpə dünyaya gəldikdən sonra göyə baxıb tövhid və İslam Peyğəmbərinin (s) risalətinə şəhadət verdi. Mən bu hadisədən təəccüblənərək, qardaşımın yanına gəldim və əhvalatı olduğu kimi ona danışdım. Qardaşım isə mənim cavabımda belə buyurdu: «Bacı, narahat olma, hələ bundan sonra da maraqlı hadisələrin şahidi olacaqsan».\nBu gün həzrət Məsumənin(s) mövlud günüdür\nŞaban ayının 11-i Hz. Əli Əkbər(ə)ın mübarək mövlud günüdür\nHəzrət Fatimə Zəhranın(s) mövludu mübarək


FHN-in yanğınsöndürmə qüvvələri Türkiyədə yanğınlarla mübarizəni davam etdirir - FOTO - VİDEO\n03 avqust 2021 20:45 (UTC +04:00)\nAzərbaycan Respublikasının Prezidenti cənab İlham Əliyevin tapşırığına uyğun olaraq, meşə yanğınlarının söndürülməsi və daha geniş miqyas almasına imkan verilməməsi məqsədilə qardaş Türkiyə Respublikasında olan Azərbaycan Respublikası Fövqəladə Hallar Nazirliyinin yanğınsöndürmə qüvvələri yanğınların söndürülməsi əməliyyatlarını peşəkarlıqla davam etdirirlər.\nAPA xəbər verir ki, artıq bir neçə gündür Türkiyə Respublikasının meşə yanğınlarının ciddi vüsət aldığı bölgələrindən olan Marmaris ərazisində fəaliyyət göstərən yanğınsöndürənlərimizin səyi ilə bir çox istiqamətlərdə meşə yanğınlarının genişlənməsinin qarşısı alınıb.\nHazırda FHN-in yanğınsöndürmə qüvvələri yanğın ocaqlarının söndürülməsi üçün əməliyyat şəraitinə uyğun olaraq lazımi tədbirləri davam etdirirlər.\nQeyd edək ki, Azərbaycan fövqəladə hallar nazirinin müavini general-leytenant Etibar Mirzəyevin rəhbərliyi altında Nazirliyin Marmaris bölgəsində olan yanğın-xilasetmə qüvvələrinin koordinasiyalı idarəetməsi təşkil olunub. Ölkə başçısının tapşırığına uyğun olaraq Azərbaycan Fövqəladə Hallar Nazirliyi tərəfindən Türkiyəyə yola salınmış ikinci yanğın-xilasetmə qrupu isə sabah yanğınların söndürülməsi əməliyyatlarına başlayacaq.\nPrezidentlər dumana görə tədbirə gecikdilər\nTürk Şurasının adı dəyişir, bu ölkə də üzv olur\nTürkiyə və Azərbaycan qırıcılarının təlimindən VİDEO


Ərinin intiharı gizlədildi, qızının faciəli ölümündən sarsıldı, evinə qapanıb ah-nalə çəkdi... - Talesiz Şövkət » Azia.az\nƏrinin intiharı gizlədildi, qızının faciəli ölümündən sarsıldı, evinə qapanıb ah-nalə çəkdi... - Talesiz Şövkət\nAzia.az Kulis.az-a istinadən böyük sənətkar, Xalq artisti Şövkət Ələkbərova 10 maraqlı faktı təqdim edir.\n10. Böyük sənətkar 1993-cü il fevralın 7-də dünyasını dəyişir. Son müsahibəsini Rafiq Hüseynova verib: "Hər kəsin həyatında narahatlıqlar ola bilər. Mənim həyatımda da olub. Amma bütün bunlara baxmayaraq mən xoşbəxt insanam". Son günündə yanında ailə üzvlərindən başqa heç kimi istəməyib. O, özünə qapanıb və eləcə də rəhmətə gedib.\nAzərbaycanlı nazirin atası 50 ildir eyni vəzifədə işləyirmiş – həm də 95 ya ...\nƏri Şövkət Ələkbərovanın əli ilə ölüb? - Axar TV


Balakəndə şəhidlərin doğum günü qeyd olunub - Xəbərlər - BALAKƏN RAYON Icra Hakimiyyəti\nBalakəndə şəhidlərin doğum günü qeyd olunub\nBalakən rayonundan torpaqlarımızın bütövlüyü uğrunda gedən döyüşlərdə qəhrəmancasına şəhid olan Muradov Kənan Cavid oğlunun 19-cu və Əliyev İmam Səfər oğlunun isə 23-cü doğum günü məzarları yanında anılıb. Anım mərasimində Balakən Rayon İcra Hakimiyyətinin başçısı İslam Rzayev, Milli Məclisin deputatı Kamilə Əliyeva, Səfərbərlik və Hərbi Xidmətə Çağırış üzrə Dövlət Xidmətinin rayon şöbəsinin rəhbərliyi, şəhidin yaxınları iştirak ediblər. Ziyarətçilər şəhidin ailə üzvlərinə başsağlığı verib, məzarı üstünə gül dəstələri qoyaraq, ruhuna dualar oxuyub.\nÇıxış edənlər şəhidlərin keçdiyi qısa və şərəfli ömür yolundan danışıb və şəhidlərimizin qanının yerdə qalmadığını bildiriblər. Qeyd olunub ki, 2020-ci ilin sentyabrın 27-dən başlayan Vətən müharibəsində Kənan Muradov və İmam Əliyev iştirak edərək böyük qəhrəmanlıqlar nümayiş etdiriblər. Azərbaycan torpaqlarının düşmən işğalından azad olunması uğrunda gedən döyüşlərdə şəhidlik zirvəsinə ucalıblar. Azərbaycan Respublikası Prezidentinin Sərəncamları ilə ölümündən sonra Kənan Muradov “Vətən uğrunda”, “Cəbrayılın azad olunmasına görə”, “Füzulinin azad olunması görə”, İmam Əliyev isə “Vətən uğrunda” medalı ilə təltif edilib.\nŞəhid yaxınları oğullarının Vətənə sədaqətindən, torpaqlarımızın azad edilməsi uğrundakı mübarizəyə necə ürəklə yollanmalarından, onların qısa, lakin şərəfli ömür yolundan danışmış, şəhidlərin xatirəsinin əziz tutulması, şəhid ailələrinə göstərilən diqqət və qayğıkeşliyə görə Prezident İlham Əliyevə minnətdar olduqlarını bildiriblər.\nDaha sonra I Qarabağ müharibəsi şəhidi Soltan Mehdiyevin adını daşıyan bulaq komplek¬sinin açılış mərasimi keçirilib. Çıxış edənlər bulağın inşa edilməsində əziyyəti olan hər kəsə təşəkkürlərini bildiriblər. Tədbirdə Hənifə kənd tam orta məktəbinin şagirdləri tərəfindən hazırlanmış kom¬pozisiya nümayiş etdirilib.\nBalakən Rayon İcra Hakimiyyəti və Səfərbərlik və Hərbi Xidmətə Çağırış üzrə Dövlət Xidmətinin rayon şöbəsi tərəfindən Qurban bayramı münasibətil şəhid ailələrinə ərzaq yardımı göstərilib.


“Qəbələ”dən 11 qələbə\nOxunma: 238 TARIX / 02-12-2016 10:33:00\nAFFA-nın aşağı yaş qruplarından ibarət komandalar üçün təşkil etdiyi liqalarda növbəti qarşılaşmalar baş tutub.\nİdmanxəbər.com-un məlumatına görə, “Qəbələ” futbol akademiyasının komandaları 14 matç keçirib. “Qəbələ” təmsilçiləri bu görüşlərin 11-də qalib gəlib və yalnız 3-də məğlub olub.\nU-17 “Qarabağ”la səfər oyununda 0:1 hesabı ilə məğlub olub. “Qəbələ” IX turdan sonra 20 xala 4-cü yerdədir.\nU-16 evdə “Qarabağ”ı 2:0, səfərdə “Neftçi” İK İB-i 4:0 hesabı ilə üstələyib. 9 matçda 19 xal toplayan “qırmızı-qaralar” 4-cü pillədə qərarlaşıb.\nU-15 səfərdə “Şəmkir”ə qalib gəlib - 4:0. Ardıcıl 8-ci dəfə qalib gələn “Qəbələ” 100 faizlik nəticə ilə izləyicilərindən xeyli uzaqlaşıb.\nPaytaxt regionunun Bakı zonasında çıxış edən U-14 və U-13-də növbəti matçlarına çıxıb. “Sumqayıt”a 0:1 hesabı ilə uduzan U-14 mövsümdə 2-ci dəfə meydandan xalsız ayrılıb. 10 oyundan 24 xal qazanan “Qəbələ” 3-cü pillədə yer alıb. “Neftçi” PFK-ya 3:0 hesabı ilə qalib gələn U-13-ün aktivində 10 oyundan sonra 19 xal var. Komanda 5-ci yerdədir.\nŞimal-Qərb və Qarabağ regionunun Qəbələ zonasında mübarizə aparan U-12, U-11 və U-10-ların yarışında klub bir neçə komanda ilə təmsil olunub. U-12 Liqasında “Qəbələ” və UGİM üz-üzə gəlib. “Qırmızı-qaralar” “məktəblilər”i 7:2 hesabı ilə qələbə qazanıb. 9 turdan sonra “Qəbələ” 27 xalla 1-ci, UGİM 22 xalla 3-cüdür.\nU-11 Liqasında UGİM BOİK-i 2:1, “Qəbələ” UGİM-i (Ağdaş) 13:1 hesabı ilə üstələyib. İtkisiz liderlik edən “Qəbələ”nin komandalarının hər ikisi 9 turda 27 xal toplayıb.\nU-10 Liqasında “Qəbələ” Şorsu”ya 13:0, Gİİ “Kürmük”ə 4:0, UGİM “Balakən”ə 2:1hesabı ilə qalib gəlib. 9 turdan sonra “Qəbələ” 27 xalla 1-ci, Gİİ 21 xalla 2-ci, UGİM 16 xalla 5-cıdır.\nQızların yüksək liqa yarışının VII turunda “Veqa” ilə görüşən “Qəbələ” 9:0 hesabı ilə qələbə qazanıb. 7 matçda 16 xal toplayan komanda 2-ci pillədə qərarlaşıb.


Bakı-Novorossiysk neft kəməri — Vikipediya\nRegionlar Azərbaycan, Rusiya\nUzunluğu 1.347 km\n[[commons:Category: Baku–Novorossiysk pipeline Vikianbarda|Bakı-Novorossiysk neft kəməri Vikianbarda]]\nBakı-Novorossiysk neft kəməri — Xəzər dənizi neftini Qara dəniz sahilində yerləşən Rusiya limanı Novorossiyskə daşımaq üçün nəzərdə tutulan neft kəməri, Şimal marşrutu.\nBakı-Novorossiysk neft kəmərinin ümumi uzunluğu 1347 km, o cümlədən:\n- Azərbaycan hissəsi 231 km;\n- Rusiya hissəsi 1116 km (1983-cü ildə tikilmiş, 1995-1996-cı illərdə ABƏŞ və ARDNŞ tərəfindən hərəkət istiqaməti dəyişdirilmişdir).\nKəmərin maksimum ötürmə qabiliyyəti gündə 105 min bareldir.\nBorunun diametri - 720 mm., nasos stansiyalarının miqdarı 12. Maksimal daşıma qabiliyyəti ildə 6 mln. ton. Daşıma qabiliyyətini ildə 17 mln. tona qədər artırma ehtimalı var. Neft kəmərinin hərəkət istiqamətinin dəyişdirilməsi ilə bağlı 60 mln. dollarlıq iş görülmüşdür. (Azərbaycan Respublikasının ərazisində) Marşrut Sənqəçal neft terminalından başlanır. Terminalın qiyməti - 72 mln. dollar, tutumu 100 000 ton (730 000 min. barr.). Terminal hər birinin tutumu 25 000 ton olan 4 rezervuardan ibarətdir. Son məntəqə - Novorossiysk limanıdır. Liman ildə 34 mln. tona qədər neft və neft məhsullarını daşıma qabiliyyətinə malikdir. Azərbaycan hissəsinin operatoru - ABƏŞ, Rusiya hissəsinin operatoru isə Rusiyanın "Transneft" şirkətidir ki, o həm də mövcud obyektlərin təmir və yenidən qurulmasına, eləcə də yeni obyektlərin tikintisinə sərf olunan xərcləri öz üzərinə götürür.\nŞimal marşrutu üzrə tariflər:\nRusiya Federasiyasının ərazisində 1 ton üçün 15,67 dollar;\nAzərbaycan Respublikası ərazisində 1 ton üçün 1,013 dollar.\nAzərbaycan neftinin Rusiya ərazisi ilə nəql edilməsi, eləcə də tərəflərin müvafiq fəaliyyət, vəzifə və məsuliyyətləri Azərbaycan Respublikası ilə Rusiya Federasiyası arasında 18 yanvar 1996-cı il Sazişi ilə tənzimlənir. Sazişə uyğun olaraq xarici şirkətlər və Rusiya tərəfi ilə aparılan danışıqlar nəticəsində aşağıdakı çoxtərəfli kontraktlar və sənədlər imzalanmışdır ki, burada tərəflərin və öz hökumətlərini təmsil edən təşkilatların qarşılıqlı münasibətlərinin bütün kommersiya və hüquqi aspektləri ətraflı surətdə təsvir edilmişdir:\nAzərbaycan neftinin Rusiya Federasiyasının ərazisindən nəql edilməsi haqqında "Transneft" şirkəti ilə Azərbaycan Beynəlxalq Əməliyyat Şirkəti (ABƏŞ) arasında saziş;\nNeftin şimal marşrutu ilə eksportu üzrə ARDNŞ, ABƏŞ və xarici şirkətlər - "Əsrin müqaviləsi"nin iştirakçıları arasındakı sazişin əsasları;\nNeftin nəql olunmasına kömək edilməsi haqqında Azərbaycan Respublikasının hökuməti ilə ABƏŞ arasında saziş.\nDanışıqlar prosesi, bütün hökumətlərarası və başqa lazımi sazişlərin imzalanması və qüvvəyə minməsi qurtardıqdan sonra boru kəmərinin tikintisi və yenidən qurulması başlandı ki, bu da 1997-ci ildə başa çatdı. Lakin işlərin xeyli ahəngsiz getməsi səbəbindən layihədə nəzərdə tutulmuş daşıma gücünə müvəffəq olunmamışdır. \nLakin işlərin xeyli ahəngsiz getməsi səbəbindən layihədə nəzərdə tutulmuş daşıma gücünə müvəffəq olunmamışdır.  Azərbaycan neftinin vurulması, nəzərdə tutulduğu kimi, 25 oktyabr 1997-ci ildə başlandı və 1999-cu ilin yanvarına kimi 1,5 mln. ton neft vuruldu.  Azərbaycan Respublikası Dövlət Neft Şirkətinin (ARDNŞ) Marketinq və İqtisadi Əməliyyatlar İdarəsi 2012-ci ilin noyabr ayında Novorossiysk limanından 174 min 287 ton xam neft ixrac etmişdir.\nBakı-Novorossiysk (neft kəməri) 2013-cü ildən Rusiyanın "Transneft" şirkəti tərəfindən idarə edilir. Neft kəmərlər vasitəsi ilə Novorosiyskə ötürülür və Urals markası ilə tanınır. "Urals" və "Azəri layt" markalı neft arasında qiymət fərqi 2006-cı ilin göstəricilərinə görə $3 təşkil edirdi.\n1997-ci ilin yanvarında Rusiya Fedrasiyası ilə Azərbaycan arasında neftin həcmini və ötürülmə müddətini müəyyən edən müqavilə imzalandı. Azərbaycan tərəfi il ərzində 2,5-2,7 milyon ton neftin nəql etməyi öhdəlik götürdü.\nSOCAR və "Transneft" şirkətləri 2021-ci ildə bir milyon ton neftin Bakı-Novorossiysk boru kəməri ilə nəqli barədə müqavilə imzalayıb. 2021-ci ilin yanvar-noyabr aylarında bu boru kəməri ilə 1,009 milyon ton Azərbaycan neftinin nəql olunub.\n↑ 1 2 3 Şimal marşrutu\n↑ Bakı-Novorossiysk Neft Kəməri\n↑ "Azərbaycan neftinin nəql marşrutları (Bakı - Novorossiysk, Bakı-Supsa)". 2017-08-19 tarixində orijinalından arxivləşdirilib. İstifadə tarixi: 2017-08-01.\n↑ Novorossiysk, Supsa və Ceyhan limanlarından xam neftin ixracı. “Xalq qəzeti”, 2012, 5 dekabr, № 271, s. 1.\n↑ 1 2 "Azərbaycan neftinin nəql edilməsi marşrutları — beynəlxalq səviyyədə siyasi fərqliliklərin mənbəyi, kreml.org, 15 mart 2006-cı il". 2018-10-20 tarixində orijinalından arxivləşdirilib. İstifadə tarixi: 2017-08-01.\n↑ Bakı-Novorossiysk kəməri ilə neft nəqlinin həcmi açıqlanıb\nAzərbaycan neftinin nəql marşrutları (Bakı - Novorossiysk, Bakı-Supsa) Arxivləşdirilib 2017-08-19 at the Wayback Machine\n“Bakı-Novorossiysk”in qaranlıq tərəfləri – TƏHLİL Arxivləşdirilib 2017-07-05 at the Wayback Machine\nBakı-Novorossiysk neft boru kəməri dayanır\nMənbə — "https://az.wikipedia.org/w/index.php?title=Bakı-Novorossiysk_neft_kəməri&oldid=6228393"\nBu səhifə sonuncu dəfə 2 dekabr 2021 11:26 tarixində redaktə edilib.


Bu ərazilər Azərbaycan Ordusunun nəzarətinə keçdi\nSərhədlərin demarkasiyası davam edərkən, artıq Qazaxın Bərxudarlı kəndi boşaldılıb.\nQazet.az erməni kanallarına istinadən xəbər verir ki, digər kəndlər də rus sülhməramlıları və Azərbaycan ordusunun nəzarəti altında, sıra ilə təhvil veriləcək.Bakı Politoloqlar Klubunun sədri Zaur Məmmədov Qazet.az-a açıqlamasında bildirib ki, işğal edilmiş torpaqların Azərbaycana qaytarılması davam edir.\n“Ermənistanda olan bütün qüvvələr bilməlidir ki, 1990-cı ilin əvvəllərində bütün işğal edilmiş torpaqlar Azərbaycana qaytarılacaq. Bu gün proses davam edir. Bu istər Azərbaycanın şimal-qərbi, istərsə də cənub-qərbinin müəyyən əraziləridir. Bütün hadisələr bir daha onu göstərir ki, əslində Ermənistanın iddiası yalnız Qarabağla bağlı deyildi. Onlar Azərbaycanın bir çox rayonlarını işğal etmək istəyirdilər. Bunu Qazax və Naxçıvan istiqamətində etmişdilər. Bu onu göstərir ki, Ermənistanın Azərbaycana ərazi iddiası var.\nBu gün Ermənistanda bəzi revanşist qüvvələrin yenidən xalqı aldatması, Dağlıq Qarabağ ətrafında spekulyasiyalara yol verməsi o deməkdir ki, Azərbaycanın işğaldan azad etdiyi torpaqlarla yanaşı digər ərazilərimizində “böyük ermənistan” adlı qondarma xəritəyə daxil edilmsi düşünülür. Bütün bunlar isə bir daha olmayacaq. Onlar yaxşı anlamalıdırlar ki, tarixi Azərbaycan torpaqları mütləq Azərbaycana qaytarılacaq”, – deyə Z.Məmmədov bildirib.\nÖldürülən Gəncəli Albertin həyatı, düşmənləri\nBu gün 09:18\nQablaşdırılmış içməli suyun qiyməti qalxdı\nSabah yağışlı hava gözlənilir - dağlıq ərazilərə qar yağacaq\nPrezident: "Şuşa əməliyyatı ayrıca bir dastandır..."\nZelenskinin səfərinin pərdəarxası\nTəranə Qumral ilə Musanın bu səmimi görüntüləri tənqid edildi\nAna 3 uşağını öldürdü\nTürkiyədə dəhşət: Sakinlər təşviş içində küçələrə axışdı\n2 gün öncə 23:17\nGeneralın qızının meyiti tapıldı\n2 gün öncə 21:23\n2 gün öncə 19:41\n2 gün öncə 18:36\n2 gün öncə 18:05\n7 qolluq oyunda "Sevilya"dan çətin qələbə\n"Fənərbağça" 3 xalı belə aldı\nAzərbaycanda 90 minə yaxın pensiya işi ləğv edilib\n5 ahıl qadın ölüm aclığına başladı\nMoskvada azərbaycanlı avtoritetin güllələnmə ANI\nKişi bərbər aləti ilə arvadının dişini çıxartdı


Sabah Abşeron yarımadasında hava şəraiti meteohəssas insanlar üçün əlverişli olacaq - AZƏRTAC – Azərbaycan Dövlət İnformasiya Agentliyi\nEkologiya və Təbii Sərvətlər Nazirliyinin Milli Hidrometeorologiya Xidmətindən AZƏRTAC-a verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi, lakin səhər yarımadanın bəzi yerlərində zəif duman olacağı, qısamüddətli yağış yağacağı gözlənilir. Cənub-şərq küləyi əsəcək. Havanın temperaturu Abşeron yarımadasında gecə 18-20°, gündüz 25-28° isti, Bakıda gecə 18-20°, gündüz 26-28° isti olacaq. Atmosfer təzyiqi normadan yüksək - 762 millimetr civə sütunu, nisbi rütubət gecə 60-70, gündüz 40-45 faiz təşkil edəcək.\nSentyabrın 24-də Azərbaycanın rayonlarında havanın əsasən yağmursuz keçəcəyi, lakin gündüz bəzi dağlıq ərazilərdə qısamüddətli yağış yağacağı ehtimalı var. Şərq küləyi əsəcək. Havanın temperaturunun gecə 16-20°, gündüz 25-30° isti, dağlarda gecə 6-11°, gündüz 12-16° isti olacağı ehtimal edilir.\nSinoptiklərin tibbi-meteoroloji proqnozuna görə, sentyabrın 24-də Abşeron yarımadasında komfort temperatur şəraiti gözlənilir ki, bu da meteohəssas insanlar üçün əlverişlidir.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, həmçinin Daşkəsən, Gədəbəy rayonlarında hava əsasən yağmursuz keçəcək. Lakin gündüz bəzi yerlərdə şimşək çaxacağı, qısamüddətli yağış yağacağı ehtimalı var. Şərq küləyi əsəcək. Havanın temperaturunun gecə 6-11°, gündüz 12-16° isti olacağı proqnozlaşdırılır.\nGəncə şəhərində, Qazax, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək. Lakin axşam bəzi yerlərdə şimşək çaxacağı, qısamüddətli yağış yağacağı ehtimalı var. Şərq küləyi əsəcək. Havanın temperaturunun gecə 15-18°, gündüz 25-28° isti olacağı bildirilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək. Lakin gecə və axşam bəzi dağlıq ərazilərdə şimşək çaxacağı, qısamüddətli yağış yağacağı ehtimalı var. Şərq küləyi əsəcək. Havanın temperaturunun gecə 11-16°, gündüz 20-25° isti, dağlarda gecə 5-10°, gündüz 13-18° isti olacağı ehtimal edilir.\nMərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Lakin gecə bəzi yerlərdə çiskinli olacağı ehtimal edilir. Şərq küləyi əsəcək. Havanın temperaturunun gecə 16-20°, gündüz 25-30° isti olacağı ehtimalı var.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Dağlarda duman olacaq. Şimal-şərq küləyi əsəcək. Havanın temperaturunun gecə17-20°, gündüz 20-24° isti, dağlarda gecə 16-18°, gündüz 19-21° isti olacağı gözlənilir.\nAZERTAG.AZ :Sabah Abşeron yarımadasında hava şəraiti meteohəssas insanlar üçün əlverişli olacaq


Azərbaycanla Səudiyyə Ərəbistanı arasında hərbi saziş imzalanacaq – DiasporNews.az\nHome / Lobbi fəaliyyəti / Azərbaycanla Səudiyyə Ərəbistanı arasında hərbi saziş imzalanacaq\n23 Yanvar 2019\tLobbi fəaliyyəti, Manşet 146 Views\nMüdafiə naziri general-polkovnik Zakir Həsənov yanvarın 23-də Səudiyyə Ərəbistanı Krallığının Azərbaycana yeni təyin olunan fövqəladə və səlahiyyətli səfiri Həməd bin Abdulla bin Səud bin Xudeyr ilə görüşüb. Müdafiə Nazirliyinin mətbuat xidmətindən DiasporNews-a verilən məlumata görə, diplomatı yeni təyinatı münasibətilə təbrik edən nazir Azərbaycan ilə Səudiyyə Ərəbistanı arasında əlaqələrin genişləndirilməsində dövlət başçılarının dostluq münasibətlərinin mühüm rol oynadığını xüsusi vurğulayıb.\nDiplomat bəyan edib ki, Səudiyyə Ərəbistanı Ermənistanın təcavüzkar siyasətini qətiyyətlə pisləyir və ölkəsi Azərbaycanın haqq işində daim onun yanındadır. Səfir ölkəmizdə fəaliyyəti dövründə Azərbaycan ilə Səudiyyə Ərəbistanı arasında münasibətlərin daha da möhkəmləndirilməsi istiqamətində səylərini əsirgəməyəcəyini bildirib.\nPrevious İslandiyada 20 yanvar faciəsinin qurbanları anılıb\nNext Avropada Azərbaycan əleyhinə dezinformasiya yayan siyasətçilər tənqid edildi


Azərbaycanda fəxri adların verilməsi qaydası dəyişəcək - Xəbərlərin 20:00 buraxılışı\nAzərbaycanda fəxri adların verilməsi qaydası dəyişəcək - Xəbərlərin 20:00 buraxılışı. Baku TV-nin canlı yayımında xəbər vaxtıdır. Azərbaycanda fəxri adların verilməsi qaydası dəyişəcək. 20-ci sahədə insanları aylardır aldada\nBaş nazirin müavini həmsədrlərə müharibə xəbərdarlığı etdi . "Ermənistan-Azərbaycan Dağlıq Qarabağ münaqişəsinin yeni fazaya keçdiyi müşahidə edilməkdədir. Erməni təxribatlarının davamlı şəkildə genişləndirilməsi əvvəlk\nDünya bazarında ucuzlaşan dolların Azərbaycandakı taleyi - Xəbərlərin 20:00 buraxılışı\nDünya bazarında ucuzlaşan dolların Azərbaycandakı taleyi - Xəbərlərin 20:00 buraxılışı. Baku TV-nin canlı yayımında xəbər vaxtıdır. Bu gün Prezident İlham Əliyev bir sıra açılışlarda iştirak edib. Dünya bazarında ucuzlaşa\nAzərbaycanda vətəndaşın xəbəri olmadan adına torpaq sahəsi rəsmiləşdirilib?\nAzərbaycanda vətəndaşın xəbəri olmadan adına torpaq sahəsi rəsmiləşdirilib?. Azərbaycanda vətəndaşın xəbəri olmadan onun adına torpaq sahəsi rəsmiləşdirilib. Bu barədə Unikal.org-a şikayətçi Əliyev Vüsal Yaşar oğlu məluma\n"Təcrübəsiz valideynlərin bir çoxu yeni doğulmuş qız övladında süd vəzilərinin şişkinliyi və döş gilələrindən maye ifrazatı səbəbi qorxuya qapılaraq bu mövzuda məlumat almaq istəyir, körpəni müayinəyə gətirirlər. Bu\nXalq artisti Aygün Kazımovanın qızı İlqarədən yeni xəbər var\nXalq artisti Aygün Kazımovanın qızı İlqarədən yeni xəbər var. xəbər verir ki, ifaçı yenidən səhnəyə qayıdır. O, yeni duet ortağı müğənni Elnur Hüseynovla fotosunu paylaşıb. İlqarə və Elnurun "Dəniz ver" adlı mahnıs\nAzərbaycan Respublikası Nazirlər Kabineti tərəfindən fəaliyyətinə icazə verilmiş sahələr üzrə xüsusi karantin, zəruri sosial davranış qaydaları və sanitar-epidemioloji tələblərə dair müvafiq qərarlar qəbul edilib. Bu qərarlar\nPrezident və Baş nazirin Beyrut partlayışından 1 ay əvvəl xəbəri olub - DƏHŞƏTLİ FAKTLAR\nLivan tarixinin ən böyük fəlakətlərindən olan və hökumətin istefasına gətirib çıxaran Beyrut partlayışı ilə bağlı detallar tədricən üzə çıxır. xəbər verir ki, "Röyters" agentliyinin əldə etdiyi sənədlərə əsasən\nAzərbaycan - Türkiyə təlimləri Aralıq dənizində olacaq? - Xəbərlərin 13:00 buraxılışı\nAzərbaycan - Türkiyə təlimləri Aralıq dənizində olacaq? - Xəbərlərin 13:00 buraxılışı. Baku TV-nin canlı yayımında xəbər vaxtıdır. Azərbaycan və Türkiyənin birgə hərbi təlimləri Aralıq dənizində də keçirilə bilər. Düşmə\nTürkiyə ordusu Azərbaycanın beş rayon və şəhərində - Xəbərlərin 20:00 buraxılışı\nTürkiyə ordusu Azərbaycanın beş rayon və şəhərində - Xəbərlərin 20:00 buraxılışı . Baku TV-nin canlı yayımında xəbər vaxtıdır. - Prezident İlham Əliyev Qobustan, İsmayıllı və Balakən rayonlarında bir sıra açılışlar etdi…\nXəbərdarlıq: Bir sıra vergi ödəyicilərinin icazələri məhdudlaşdırılacaq\n"Xüsusi karantin rejiminin sərtləşdirilməsi ilə bağlı əlavə tədbirlər barədə" Azərbaycan Respublikası Nazirlər Kabinetinin 2020-ci il 19 iyun tarixli 208 nömrəli Qərarı ilə bir sıra iş və xidmət sahələrinin fəaliyyət\nXəbər verdiyimiz kimi, Xalq artisti Nəzakət Teymurova koronavirus infeksiyasına yoluxub. axşam.az-a istinadən xəbər verir ki, xanəndənin səhhəti haqda rəfiqəsi, Xalq artisti Aygün Bayramova məlumat verib. Muğam ifaçısı bildiri\nDİN Kənd Təsərrüfatı Nazirliyində əməliyyat keçirib - Xəbərlərin 17:00 buraxılışı\nDİN Kənd Təsərrüfatı Nazirliyində əməliyyat keçirib - Xəbərlərin 17:00 buraxılışı. Baku TV-nin canlı yayımında xəbər vaxtıdır. . Birinci vitse-prezident Cavid Paşayevin müalicəsini nəzarətə götürdü. Azərbaycan polisi KTN-d\nAZAL-dan sərnişinlərə xəbərdarlıq: Provokasiyalara uymayın!. Azərbaycanın milli aviadaşıyıcısının (AZAL) çarter reyslərinə aviabilet satışı haqqında müxtəlif məlumatların meydana çıxması ilə əlaqədar AZAL aviaşirkəti yalnı\nÇəkilişdə Naziləyə əmisinin ölüm xəbərini çatdırdılar - VİDEO\nARB televiziyasında yayımlanan "Ona qalsa" səhər şousunun aparıcısı, şairə Nazilə Səfərliyə kadrarxasında bəd xəbər çatdırılıb. xəbər verir ki, telekanalın digər aparıcısı Yeganə Cansail həmkarından müsahibə aldığ\nSərt qadağaya rəğmən yoluxma niyə azalmır? - Xəbərlərin 20:00 buraxılışı\nSərt qadağaya rəğmən yoluxma niyə azalmır? - Xəbərlərin 20:00 buraxılışı. Baku TV-nin canlı yayımında xəbər vaxtıdır. . - Bu gün Azərbaycanda ilk dəfə onlayn son zəng keçirildi – paytaxtın qeyri adi məzun günü…. - Çimərliklər\nPrezidentə yazırlar: "O xəbər yaralarıma məlhəm, yorğunluqdan bükülən dizlərimə güc oldu" - MƏKTUBLAR\nPrezidentə yazırlar: "O xəbər yaralarıma məlhəm, yorğunluqdan bükülən dizlərimə güc oldu" - MƏKTUBLAR. Azərbaycanda aparılan quruculuq işləri, iqtisadi inkişaf göstəricilərinin ilbəil yüksəlməsi, dövlətin koronaviru\nAzərbaycana xına mərasiminə gəlib, iki ay Türkiyəyə qayıda bilməyən ailədən xəbər var - FOTO. Xına mərasimində iştirak etmək üçün Azərbaycana gələn və karantin rejimi ilə əlaqədar vətənlərinə qayıda bilməyən Türkiyə vətəndaşlarında\nAzərbaycanda kəskin hava dəyişikliyi ilə bağlı XƏBƏRDARLIQ. Ekologiya və Təbii Sərvətlər Nazirliyinin Milli Hidrometeorologiya Xidməti kəskin hava dəyişikliyi ilə bağlı əhaliyə xəbərdarlıq edib. Xidmətdən -a verilən məlumat\nxəbər.az melumatlari 2020, xəbər.az haqqinda melumat , xəbər.az xeberleri, xəbər.az haqqinda ətraflı yenixeber.az saytında öyrənə bilərsiz\nDünya ikinci dalğanın astanasında - Azərbaycanda nələr olacaq? - VİDEO Belarusda ARA QARIŞDI: minlərlə insan küçələrə axışdı ABŞ-dan Türkiyəyə HƏRBİ TƏHDİD: yaxınlaşsalar... Rusiyada azərbaycanlı onunla tanış olmaq istəməyən qızı qaçırdı Canlı yayıma zəng edib, Minaya irad bildirdi: "Bütün alt-üst görünür" - VİDEO Bu maddədən istifadə xərçəngə və sonsuzuğa səbəb olur Gənclərin məlumatsız olduğu təhlükə - Hər istifadədə ölümə yaxınlaşdıran steroidlər - FOTO "Az içmək, az ünsiyyət, daim maska taxmaq Mikayıl Cabbarov: "AzerGold" istiqrazları vətəndaşlar üçün yeni investisiya imkanlarının formalaşmasında xüsusi rol oynayacaq" - FOTO Azərbaycanda qarğıdalı istehsalı artmaqdadır\nyeni xeberler son xeberler azerbaycan xeberleri bugun xeberler iqtisadiyyat xeberleri bugun xəbərlər.com son.xeberler


Bakı Media Mərkəzinin və “Buta Film”in birgə istehsalı olan filmin ilk təqdimat videosu yayılıb VİDEO - AZƏRTAC – Azərbaycan Dövlət İnformasiya Agentliyi\nBakı Media Mərkəzinin və “Buta Film”in birgə istehsalı olan filmin ilk təqdimat videosu yayılıb VİDEO\nBakı Media Mərkəzindən AZƏRTAC-a bildirilib ki, çəkilişlərində Almaniyanın “Salar Film” və Fransanın “Arizona Production” şirkətləri ilə yaxından əməkdaşlıq edilən filmdə İkinci Dünya müharibəsi dövründə Azərbaycan kəndində yaşayan insanların taleyindən bəhs olunur.\nFilmin əksər çəkilişləri Daşkəsən rayonunun Suqovuşan kəndində aparılıb. Maraqlı süjet xətti olan filmdə Suğra iki oğlu ilə birgə dağ kəndində yaşayır. Onun əri Böyük Vətən müharibəsində döyüşlərdə iştirak edir. Suğra uzun müddətdir ərindən xəbər ala bilmir, bu ərəfədə isə onun böyük oğluna da çağırış vərəqi gəlir. Ərindən sonra oğlunu da itirəcəyindən narahat olan Suğra tərəddüd edir və sonda böyük oğlunu dağlarda gizlənən qaçaqların yanına göndərir. Bundan sonra o, hakimiyyətin yerli nümayəndəsinin timsalında müharibə və imperializmin ağır əziyyətləri ilə üz-üzə qalır. Sevgi və nifrətlə dolu həyat onu gözləyir.\nEkran əsərində tanınmış aktyorlar Qurban İsmayılov, Günəş Mehdizadə, Xalidə Quliyeva, İlqar Cahangir, Rasim Cəfər, Aydan Həsənzadə ilə yanaşı, sənətdə debüt edən Hümbət Əhmədzadə, Paşa Məmmədli kimi gənc aktyorlar da rol alıblar. Bu gənclər Daşkəsən rayonunun sakinləridir.\nÇəkilişlər zamanı bir sıra epizodlarda rayonun Suqovuşan kəndinin sakinləri də iştirak ediblər. İkinci Dünya müharibəsi dövrünün bütün keşməkeşlərini özündə cəmləşdirən filmin yaxın vaxtlarda geniş auditoriyaya təqdim olunması ilə yanaşı, beynəlxalq festivallarda da Azərbaycanı təmsil etməsi gözlənilir.\nAZERTAG.AZ :Bakı Media Mərkəzinin və “Buta Film”in birgə istehsalı olan filmin ilk təqdimat videosu yayılıb VİDEO


Zaur Qəhrəmanova bazar icarə verən milyarderə cinayət işi qaldırıldı\nZaur Qəhrəmanova bazar icarə verən milyarderə cinayət işi qaldırıldı\nYaradılıb 15.03.2015 20:15\nTatarıstanın istintaq orqanları Kazanda martın 11-də yanan və azı 17 nəfərin ölümünə səbəb olan “Admiral” ticarət mərkəzinin mülkiyyətçisi, dollar milyarderi Aleksey Seminə qarşı cinayət işi qaldırıb.\nVirtualaz.org saytı Rusiya KİV-lərinə istnadən xəbər verir ki, onun tabeçiliyində olan, “AS Menecment” şirkətinin baş direktoru Robert Xayrullin də cinayət ittihamı ilə üzləşib.\nR.Xayrullin artıq saxlanılıb. İstintaqın versiyasına əsasən 2004-cü ildə Xayrullin və Semin gəlir əldə etmək məqsəi ilə Kazanda 4 daşınmaz əmlak alıb. İstehsalat sahələrinin yerləşdiyi bu obyektlərin konstruksiyası dəyişdirilərək ticarət mərkəzinə çevrilib. Bu zaman biznesmenlər sənədləri saxtalaşdırıblar.\n2008-ci ildə Xayrullin dörd zavod sexinin vahid ticarət mərkəzində birləşdirilməsinə dair sərəncam verib. Bu zaman binalarda aparılan rekonstruksiya işləri haqda məlumat təqdim etməyib.\n2013-cü ildən obyekt ticarət mərkəzi kimi fəaliyyətə başlayıb. Bu zaman yanğın təhlükəsizliyi qaydaları kobud şəkildə pozulub. Ticarət mərkəzi Azərbaycan vətəndaşı Zaur Qəhrəmanova icarəyə verilib.\nArtıq yanğına görə Z.Qəhrəmanov həbs edilib. O, obyektdə aşkar edilən pozuntuların vaxtında aradan qaldırılmadığını etiraf edib, ancaq bildirib ki, naməlum şəxslər obyekti yandırmaqla hədələyirdilər.\nİstintaq obyektin qəsdən yandırıldığına dair versiyanı araşdırır.\nMilyarder Semin ya Moskvada, ya da Fransanın Lacivərd sahillərindəki malikanəsində yaşayır. O, ittihamları rədd edib. Semin deyib ki, ticarət mərkəzinin mülkiyyətçisi deyil, ancaq bir neçə obyektin mülkiyyət hüququ ona məxsusdur. Üstəlik icarə müqaviləsinə əsasən yanğın təhlükəsizliyinə görə icarəyə götürən tərəf cavabdehdir.\nBiznesmen hazırda Fransada olduğunu və Rusiyaya qayıtmayacağını da deyib.


2019-cu ilin ilk “Ustad”ı » Manera.Az\n“Hədəf” Nəşrlərinin təsis etdiyi “Ustad”ın 24-cü sayı işıq üzü görüb.\nRedaksiyadan Manera.az-a verilən məlumata görə, ədəbiyyat və sənət dərgisi olan “Ustad”ın budəfəki sayında da müxtəlif sənət yazıları və ədəbi nümunələr yer alıb.\nƏdəbi mətn müəlliflərindən Xanım Anela (“Çarəsizlik” hekayəsi), Sevinc Elsevər (“Tısbağa şorbası” hekayəsi), Fərid Məmmədov (“Bizim hekayəmiz” hekayəsi), Con Steynbek (“Cəllad” hekayəsi, tərc: Rövşən Danyeri), İtalo Kalvino (“Ər-arvad sərgüzəşti” hekayəsi, tərc: Sevər Bayramova) və Robert Haynlayn (“Vezuvi yamaclarında” hekayəsi, tərc: Xavər Zahir), araşdırma məqalə və esse müəlliflərindən Müşfiq XAN (“Ölmədən öncə baxmalı olduğunuz 40 sevgi filmi” xronikası), Səbuhi Şahmursoy (“Həyat və şəxsiyyət” essesi), Syuzan Spenn (“Tarixi detektivləri sevmək üçün 5 səbəb” xronikası), Azər Qismət (“Tükənməyən magik realizm” məqaləsi), Bet Raqovski (“Audiokitab və kağız kitab...” tədqiqat yazısı), Murad Adcı (“Biz eyni dildə danışmışıq” araşdırması) kimi imzaların yazıları dərginin əsas hissəsini təşkil edir.\nBundan əlavə, kino və sənət haqqında yazılar – Ceylan Mumoğludan “Qraffiti – köhnə divarlarda yeni ideyalar” araşdırması və Xavər Zahirdən “Vasili Kandinski. Hər şey nöqtədən başlayır” məqaləsi dərgidə yer alıb. “XAN” nəşriyyatının “Xatirə Ədəbiyyatı” silsiləsinin yeni kitabları olan Efron Ariadnanın “Mənim anam – Marina Svetayeva”, Mirzə Rza Xan İrəvaninin “Xatirələr” və Hüseynqulu Sarabskinin “Köhnə Bakı” kitabından hissələr də dərgidə verilib.\nPoeziya bölməsində Emin Pirinin “13-cü gecə etüdləri” adlı silsilə şeirləri çap olunub.\nDərginin müsahibləri “Balta” animasiya filminin yaradıcı heyətindən Elçin Hüseynov və Rəvan Muradovdur (söhbətləşdi: Cavid Qədir).\n“Ustad” dərgisini kitabevim.az mağazalar şəbəkəsindən əldə edə və ya “Hədəf” nəşrləri ilə əlaqə saxlayaraq abunə yazıla bilərsiniz.\n“Ustad” dərgisinin 17-ci sayı\n“Ustad” dərgisinin 15-ci sayı


Rubl yenə düşdü\n2021, 04 Dekabr, şənbə, Bakı vaxtı 04:32\nYanvarın 6-da Moskva birjasında 1 dollar 75, avro isə 80 rubl 47 qəpik olub.\nBu neftin yenidən ucuzlaşması fonunda baş verir.\nBelə ki, Brend markalı neft yanvarın 6-da 35 dollara düşüb.\nQeyd edək ki, Ukraynaya görə Rusiyaya qarşı tətbiq edilmiş iqtisadi sanksiyalar və dünya bazarında neftin qiymətinin düşməsi Rusiya iqtisadiyyatına ciddi ziyan vurur.\nRusiya iqtisadiyyatının əsas gəliri neftdəndir.


Prezident və xanımı təntənəli mərasimdə – Xalq.az\nPrezident və xanımı təntənəli mərasimdə\nTarix: 29.09.2017 | şərh sayı : 0 | oxunma sayı : 622\nSentyabrın 29-da Heydər Əliyev Mərkəzində Azərbaycan Milli Olimpiya Komitəsinin (MOK) yaranmasının 25 illik yubileyi münasibətilə təntənəli mərasim keçirilir.\nAzərbaycan dövlətinin başçısı, Milli Olimpiya Komitəsinin prezidenti İlham Əliyev, birinci xanım Mehriban Əliyeva və ailə üzvləri mərasimdə iştirak edirlər.\nDövlətimizin başçısı, Milli Olimpiya Komitəsinin prezidenti İlham Əliyev mərasimdə nitq söyləyib.\nBiz beynəlxalq arenada – Beynəlxalq Olimpiya Komitəsi, Avropa Olimpiya Komitələri çərçivəsində də fəal iştirak edirik. Bizim beynəlxalq federasiyalarla da çox yaxşı əlaqələrimiz var. Təsadüfi deyil ki, Azərbaycanda demək olar ildə bir neçə dəfə mötəbər beynəlxalq yarış keçirilir. Bu günlərdə Bakı şəhərində qadınlar arasında voleybol üzrə Avropa çempionatı keçirilir. Azərbaycanda beynəlxalq yarışların keçirilməsi də artıq bir ənənəyə çevrilib. Biz buna öyrəşmişik və bu da əlbəttə ki, həm ölkəmizin potensialını göstərir, həm də beynəlxalq federasiyaların bizə olan inamını əks etdirir. Bu idman tədbirləri arasında mötəbər yarışları bu gün xüsusilə qeyd etmək istərdim. Bakıda iki dəfə Formula-1 yarışı keçirilmişdir. Bu, tamaşaçı auditoriyasına görə Yay Olimpiya Oyunlarından sonra yəqin ki, ikinci idman yarışıdır. Bu yarışların auditoriyası 500 milyon insandır. Bakıda iki dəfə keçirilmiş “Formula-1” yarışı artıq “Formula-1” yarışları arasında özünəlayiq yer tuta bilib. Çünki bu, şəhər yarışıdır və tamaşaçılar üçün, televiziya ilə bu yarışı izləyənlər üçün həm yarış daha maraqlı keçir, eyni zamanda, şəhərimizin gözəlliyi yarım milyard insana təqdim olunur.\nBu gün biz müstəqil dövlət kimi medalların sayına görə dünya miqyasında 14-cü yerdəyik. Bu, nəyin hesabına mümkün olub? Əlbəttə, görülən işlər, apardığımız siyasət hesabına – bu barədə mən artıq öz fikirlərimi bildirdim. Mən görülən işlərin bir hissəsini qeyd etdim. Amma əsas səbəb və bunun əsas qaynağı bizim müstəqilliyimizdir. Biz 26 ildir ki, müstəqil ölkə kimi yaşayırıq, öz taleyimiz öz əlimizdədir. Azərbaycan xalqı, onun iradəsi bu gün bizim siyasətimizi şərtləndirir. Müstəqil siyasət aparan müstəqil Azərbaycan bütün başqa sahələrdə olduğu kimi, o cümlədən idman sahəsində də bu uğurlara imza atıb.\nBir neçə gün bundan əvvəl dünyanın aparıcı iqtisadi qurumu olan Davos Dünya İqtisadi Forumu ölkələrin iqtisadiyyatlarının rəqabətqabiliyyətliliyinin indeksini açıqlayıb. Azərbaycan il ərzində iki pillə irəli gedərək 37-ci yerdən 35-ci yerdə qərarlaşıb. Bu da MDB məkanında birinci yerdir. Yəni, 140-a yaxın ölkənin iqtisadiyyatları təhlil edilib. Onların arasında Azərbaycan – gənc müstəqil dövlət 35-ci yerdədir. Bu, nəyin hesabına mümkün olub? Düşünülmüş siyasət hesabına, xalq-iqtidar birliyi hesabına. Bunun təməlində bizim müstəqilliyimiz dayanır. Müstəqilliyimiz ən böyük xoşbəxtliyimizdir, ən böyük sərvətimizdir. Bu gün medallar qazanan, idman şöhrətimizi dünyada artıran idmançılarımızın böyük əksəriyyəti müstəqillik dövründə doğulub, onların hamısı müstəqillik dövründə formalaşıb.\nMarius Vizer Beynəlxalq Cüdo Federasiyasının ən yüksək mükafatını – qızıl medalını Azərbaycan Prezidenti İlham Əliyevə təqdim etdi.


iPhone 8-in özəllikləri açıqlandı\n20 İyun 2017 07:41\nHindistanda "iPhone" smartfonlarının istehsalı ilə məşğul olan Tayvanın "Wistron" şirkətinin baş direktoru Robert Hvanq "Apple" şirkətinin yeni smartfonu haqda bəzi şayiələri təsdiq edib. Bu haqda "Nikkei Asian Review" nəşri yazır.\nMilli.Az ICTnews-a istinadən bildirir ki, onun sözlərinə görə, yeni "iPhone" smartfonu sukeçirməz korpusla təchiz ediləcək. Bundan başqa, Hvanq cihazın simsiz enerjidoldurma sistemi ilə təchiz edilməsi ilə bağlı yayılmış şayiələri təsdiqləyib.\n"iPhone smartfonunun quraşdırma prosesi əvvəlki nəsillərlə müqayisədə çox dəyişməyib, hərçənd sukeçirməzlik və simsiz enerjidoldurma kimi yeni funksiyalar bir qədər başqa test tələb edir" - "Wistron" şirkətinin direktoru deyib.\nYeni "iPhone" smartfonu 2017-ci ilin payızında "Apple" şirkətinin illik təqdimatında təqdim ediləcək.\n07:08 21 972 Bayram Kürdəxanılını maşın vurub öldürdü - FOTO\n22 Avqust 17:24 14 262 Azərbaycanlı holdinq rəhbərinin qızının "Instagram" FOTOları\n22 Avqust 14:44 11 515 66 yaşında qızı yaşda qadınla xəyanət etdi - Həyat yoldaşı nazir qızı çıxdı - FOTO\n22 Avqust 17:44 10 984 Rusiyanın axtardığı şəkilinin arvadı: "Evə gələndə gördüm nə Tural, nə uşaqlar, nə pul, nə də maşın var" - FOTO\n22 Avqust 19:18 10 396 Qorxunc! Facebook-da tanış oldular...: "Qışqırdım, ağladım, köməyə gələn olmadı"\n22 Avqust 22:16 7 103 Bakıda mindən artıq yaşayış binası söküləcək - QƏRAR\n22 Avqust 14:22 7 077 Bakının mərkəzində məşhur mağazalarda yanğın - YENİLƏNİB - VİDEO - FOTO\n11:00 7 007 Bakıda böyük söküntü başlayır, 16 minə yaxın mənzil plana düşdü - ÜNVANLAR\n21 Avqust 07:07 18 541 500 manata işləyən xalq artisti, 1000 manata "yox" deyən Pərvin, Şahinin Səbinəsi, hüquqşünas Röya - HƏFTƏBECƏR\n12:32 67 Sabahın HAVAsı


2 aprel Dünya Autizmlə bağlı Məlumatlandırma Gününü qeyd edib.\n2/4/2014 2 aprel Dünya Autizmlə bağlı Məlumatlandırma Gününü qeyd edib.\nqhtxeber.az// BMT-nin İctimai İnformasiya Departamenti (UN DPİ) Autizm-Uşaq İnkişaf Mərkəzi (PRİM) ilə birlikdə 2 aprel Dünya Autizmlə bağlı Məlumatlandırma Gününü qeyd edib.\nqhtxeber.az-ın məlumatına görə, Autizm-Uşaq İnkişaf Mərkəzinin həyətində baş tutan tədbirdə Günün mahiyyəti ilə bağlı məlumat verilib, eləcə də, autizmli uşaqların sosiallaşması və cəmiyyətdə onlara münasibətin dəyişilməsi məqsədi ilə maraqlı proqram təşkil olunub.\nQeydetmə mərasimində autizmli uşaqlar və onların valideynləri, qeyri-hökumət təşkilatları nümayəndələri, bu sahə üzrə mütəxəssislər və media iştirak edib.\nDünya Autizmlə bağlı Məlumatlandırma Günü BMT-nin 2007-ci ildə qəbul etdiyi 62/139 saylı qətnaməsinə əsasən 2008-ci ildən qeyd olunmağa başlayıb. Günün əsas məqsədi bütün ölkələrdə Autizm Spektr Pozuntuları ilə yaşayan insanlara diqqəti yönəltmək və autizmlə bağlı ictimaiyyəti maarifləndirməkdir.\nBMT Baş Katibinin Günlə bağlı bu ilki müraciətində belə deyilir: “Dünya Autizmlə bağlı Məlumatlandırma Günü autizmi daha ətraflı anlamaqla bitmir; bu fəaliyyətə çağırış deməkdir. Mən daha inklyuziv dünya üçün bizim ortaq baxışımızın reallaşmasına kömək edəcək təhsil proqramları və məşğulluq imkanlarını dəstəkləmək, eləcə də, digər tədbirlər görməklə bu fəaliyyətə şərait yaratmaqda bütün maraqlı tərəfləri iştirak etməyə çağırıram”.\nBu xəbər 2195 dəfə oxunub


Mənəviyyata Açılan Pəncərə Ən dəyərli ev\nPosted By meneviyyat.az On 20/12/2013 @ 11:26 In İMAN,MƏQALƏLƏR,MÜQƏDDƏS KİTABLAR | No Comments\nQuran oxunduğu yerə özü ilə bərabər hüzur, xoşbəxtlik və bərəkət gətirir. Oxuyanlara sevinc bəxş edir. Qəm və dərdlərini dağıdır, ümidsizlik hissini yox edir, qəlbə gümrahlıq və canlılıq gətirir. O, hər cür vəsvəsəni Quran oxuyanlardan və oxunan yerlərdən uzaqlaşıdırır. Onları insi və cinni şeytanlardan hifz edir. Allah Rəsulu buyurur:\n“Quran oxunan evdə xeyir (bərəkət) artır. Belə evlərə mələklər yığışır, şeytanlar oradan uzaqlaşır. Quran oxunmayan evlərin xeyir və bərəkəti az olur”.\nƏbu Hureyrə Həzrətləri bu hədisi daha yaxşı anlaşılsın deyə bir az geniş təqdim edir:\n“Quran oxunan evdə xeyir artar, o ev sakinlərini sıxmaz. Belə evlərə mələklər yığışır, şeytanlar oradan uzaqlaşır. Quran oxunmayan ev orada olanlara dar, cansıxıcı görünür, belə evlərin xeyir və bərəkəti az olur. Mələklər uzaqlaşır, şeytanlar yığışır. Hansı evdə Quran oxunur və onun mənası müzakirə edilir, həmin ev yer üzünü aydınladan ulduzlar kimi səma sakinləri üçün işıqlandırılır”.\nUbey b. Kab rəvayət edir: “Bir dağarcığım vardı, içində xurma saxlayırdım. Günü-gündən yavaş-yavaş azaldığını hiss etdim. Bir gecə güddüm. Bir də nə görsəm yaxşıdır, qarşımda heyvana bənzər bir canlı dayanıb. Salam verdim. Salamımı aldı.\n– Sən kimsən? İnsansan yoxsa, cin? – deyə soruşdum.\n– Cinəm, – dedi.\n– Əlini ver, – dedim. Uzatdı. Əli it ayağına, tükü də it tükünə oxşayırdı.\n– Cinlər belə yaradılıb, – dedim.\n– Bilirsən ki, məndən daha qorxunc cinlər var, – dedi.\n– Yaxşı, bunu niyə etdin? (Niyə xurmamı apardın?) – deyə soruşdum.\n– Eşitdim ki, sədəqə verməyi xoşlayırsan. Azuqəndən istifadə eləmək istədim, – dedi.\n– Yaxşı, bəs sizdən necə qoruna bilərik? – deyə soruşdum.\n– “Bəqərə” surəsindəki Ayətül-Kürsini oxuyaraq. Bu ayəni axşam oxuyana səhərədək, səhər oxuyana da axşamadək bizdən bir zərər toxunmaz, – deyə cavab verdi. Səhər dərhal Rəsulullahın hüzuruna gedib hadisəni danışdım.\n– Pis cin doğru deyib, – deyə buyurdu”.\nAbdullah b. Burs: “Xumusdan yola çıxdım. Bakıaya çatanda hava qaralmışdı. Cinlər məni dövrəyə aldı. O saat “Əraf” surəsindən bu ayəni oxudum: “Həqiqətən, Rəbbiniz göyləri və yeri altı gündə xəlq edən, sonra ərşi (və onun əhatə etdiyi hər şeyi) yaradıb hökmü altına alan, (bir-birini) sürətlə təqib edən gündüzü gecə ilə (gecəni də gündüzlə) örtüb bürüyən, günəşi, ayı və ulduzları əmrinə boyun əymiş halda yaradan Allahdır. Bilin ki, yaratmaq da, əmr etmək də Ona məxsusdur. Aləmlərin Rəbbi olan Allah nə qədər ucadır (nə qədər böyükdür)!” Bunu eşidən cinlər: “Onu səhərəcən qoruyun”, – dedilər. Mən də səhər olunca dəvəmə minib yola düşdüm”.\nDarimi, Sünən 2⁄429-430.\nHeysəmi, Məcməuz-Zəvaid, 7⁄171.\nMəcməuz-Zəvaid, 10⁄118; Əli əl-Muttəqi, Kənzul-Ummal 1⁄221.\n“Əraf” surəsi, 7⁄54\nTabərani, Məcməuz-Zəvaid, 1⁄133.\nURL to article: https://www.meneviyyat.az/%c9%99n-d%c9%99y%c9%99rli-ev/


Tahir Kərimov Salyandakı villasını neçiyə satır? Ceyms Uorlik Bakıda mətbuat konfransı keçirir Ukraynada məktəblilər yay tətilinə qışda çıxacaq Yağış avtobusları bu hala saldı- FOTOLAR Qonşusuna zamin durdu, pensiya pulundan oldu DƏHŞƏT: Ölüm ayağında olan qadını taksiyə mindir Xalq artistinin oğlu öldü İŞİD-dən yenə edam – 284 nəfər güllələndi Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını Əsir azərbaycanlı qadından xəbər var\n09 İyun 2016 / 17:29 / Baxış sayı: 2165 Beynəlxalq Qırmızı Xaç Komitəsinin (BQXK) nümayəndələri iyunun 8-də girov düşmüş şəxsə baş çəkiblər.\nBu haqda modern.az-a BQXK-nin Bakı nümayəndəliyinin İctimaiyyətlə əlaqələr şöbəsinin rəhbəri İlahə Hüseynova məlumat verib.\n“İ.Hüseynova “Qətibə Ələkbərovanın geri qaytarılması üçün danışıqlar aparılırmı” sualına cavab olaraq bildirib ki, Beynəlxalq Qırmızı Xaç Komitəsi öz neytral vasitəçiliyini tərəflərin razılaşması ilə həyata keçirir. Danışıqlar yalnız tərəflər razılıq verdikdə aparılır.\n“Biz hansısa hadisə baş verdikdən sonra ictimaiyyətə məlumat veririk”.\nQətibə Ələkbərova 7 iyunda Azərbaycan-Ermənistan sərhədini keçərək, düşmən tərəfə girov düşüb. Araşdırma nəticəsində onun Qazax rayonlararası ruhi xəstəxanasında dispanser qeydiyyatında olduğu müəyyən edilib.


Dövlət Komitəsinin təşəbbüsü ilə xüsusi poçt markaları buraxıldı - DiasporPRESS\n31 Dekabr 2020, 20:23\nAzərbaycan diasporunun fəaliyyətini özündə əks edirən poçt markaları buraxılıb.\nKomitənin təşəbbüsü ilə “Bir olaq, Həmrəy olaq”, “Vətən uzaqda deyil” şüarlarının yazıldığı markalarda müxtəlif ölkələrdə Azərbaycan diasporunun keçirdiyi aksiyalardan fotoşəkillər əks olunub.\nQeyd edək ki, 2020-ci ildə Azərbaycan diasporu xüsusi mütəşəkkillik göstərərək bir sıra ilklərə imza adbı. İlk növbədə, 23 fevral 2020-ci il tarixdə Almaniyanın paytaxtı Berlində 30 ölkədən 1300 nəfərdən çox soydaşımızın iştirakı ilə baş tutan Ümumavropa Qarabağ mitinqi keçirilib.\nMitinqdə 17 dildə çıxışlar olub, şüarlar səsləndirilib, yerli və beynəlxalq ictimaiyyət Azərbaycan həqiqətləri barədə bir daha məlumatlandırılıb.\nAli Baş Komandan İlham Əliyevin rəhbərliyi ilə şanlı Zəfərimizlə bitən Vətən Müharibəsi dövründə dünya azərbaycanlıları birlik və həmrəyliyini daha da möhkəmləndirib.\nİşğalçı Ermənistanın 12 iyul 2020-ci il tarixli Tovuz təxribatı zamanı və 44 günlük Vətən Müharibəsi dövründə soydaşlarımız dünyanın müxtəlif ölkələrində fərqli formatlarda 180-dan çox aksiya keçirilib, beynəlxalq təşkilatlara, dövlət və hökumət başçılarına, parlamentarilərə 1000-lərlə bəyanat, müraciət ünvanlayaraq Azərbaycan dövlətinin haqq səsinə səs veriblər.


Şərəfli pedaqoq ömrü\nMüəllim adı ali, müqəddəs bir müraciət forması olmaqla yanaşı, həm də şübhəsiz, daşıyıcısının üzərinə böyük məsuliyyət qoyur. Müəllimlik peşəsinə gəlincə isə bu təkcə elm öyrədən, gəncləri, insanları elmin sirlərindən hali edən demək deyil. Müəllim öz şəxsi nümunəsi ilə hamıya həyat dərsi keçir, ali insan fenomeni formalaşdırır, bir ömürlə neçə ömrə örnək olur.\n65 illik ömrünün 40 ildən çoxunu gənc nəslin təlim-tərbiyəsinə həsr etmək, bu illərdə öz pedaqoji ustalığını daim təkmilləşdirmək, adi qəzet müxbirindən tanınmış alim-pedaqoqa çevrilmək, təlim verdiyi on minlərlə insanın sevimlisi olmaq, həqiqətən də, böyük zəhmət və fədakarlıq tələb edir. Belə yaşamın bir adı var - şərəfli pedaqoq ömrü.\nHəyatda elə insanlar var ki, onlarla ünsiyyətdə olmaq həmişə insana zövq verir, hər dəfə onlardan nəsə öyrənirsən, səni narahat edən suallara cavab tapırsan. Belə insanlara həyatın bütün sahələrində rast gəlinir - istər siyasətdə, istər mədəniyyətdə, istərsə də elmdə.\nAkif Abbasov 1950-ci il mayın 28-də Əli Bayramlı (indiki Şirvan) şəhərində anadan olmuşdur. Burada N.Nərimanov adına 2 nömrəli orta məktəbi bitirdikdən sonra 1967-1968-ci illərdə "İşıq" şəhər qəzetində müxbir işləmişdir. 1968-1973-cü illərdə M.F.Axundov adına Azərbaycan Pedaqoji Dillər İnstitutunun ingilis və Azərbaycan dilləri fakültəsində təhsil almışdır. Təyinatla Sabirabad rayonunun Şıxsalahlı və Qaragünə kənd orta məktəblərində ingilis dilini tədris etmişdir. 1975-ci ildə Azərbaycan Elmi-Tədqiqat Pedaqoji Elmlər İnstitutunun Tərbiyənin ümumi problemləri şöbəsinə müsabiqə yolu ilə kiçik elmi işçi qəbul olunmuşdur. Sonra orada elmi işçi, baş elmi işçi, şöbə müdiri vəzifələrində işləmişdir.\n1987-ci ildə namizədlik, 1995-ci ildə isə doktorluq dissertasiyaları müdafiə etmişdir. 1992-1998-ci illərdə Bakı Ali Pedaqoji Qızlar Seminariyasında (indiki Bakı Qızlar Universiteti) elmi işlər üzrə prorektor olmuşdur. 2003-cü ildən Bakı Dövlət Universiteti nəzdində psixologiya elmləri üzrə dissertasiya şurasının elmi katibi təyin olunmuşdur. Azərbaycan, rus və ingilis dillərində nəşr edilən "Təhsil, mədəniyyət, incəsənət" elmi-nəzəri və metodik jurnalının redaktorudur. 2000-ci ildən Azərbaycan Respublikası Təhsil Problemləri İnstitutunun elmi katibidir.\nAkif Abbasov ədəbi-pedaqoji fəaliyyətə 1966-cı ildən başlamışdır. İlk mətbu yazısı Əli Bayramlı şəhər qəzeti - "İşıq"da çıxmışdır. Bundan sonra dövri mətbuatda bədii və elmi-kütləvi əsərlərlə vaxtaşırı çıxış etmişdir. Rus və ingilis dillərindən tərcümələri "Dünya", "Bağban" almanaxlarında, jurnallarda dərc olunmuşdur. Orta və ali məktəblər üçün bir sıra dərslik, elmi-metodiki əsər və proqram yazıb çap etdirmişdir.\nAkif Abbasov bir çox pyesləri rus dilindən Azərbaycancaya tərcümə etmiş və onlar respublika radiosunun "Firuzə" tələbə teatrında səslənmişdir. Professorun 1986-cı ildə tərcümə etdiyi "Andro və Sandro" pyesi (müəllif: Georgi Xuqayev) 1987-ci ildə respublika radiosunun "Ədəbi-dram verilişləri" redaksiyasında səsləndirilmişdir. Radiotamaşanın rejissoru görkəmli sənətkar Həsən Əbluc olmuşdur. Bu tamaşanı tanınmış Azərbaycan aktyorları səsləndirmişdilər.\nA.Abbasov Azərbaycan Maarif Nazirliyinin "Qabaqcıl maarif işçisi" döş nişanına və fəxri fərmanına layiq görülmüşdür.\nAkif Abbasova 2004-cü ildə professor elmi adı verilmişdir. O, 26 dekabr 2006-cı il tarixində "Tərəqqi" medalı ilə təltif edilmiş, 2007-ci ildə "Qızıl qələm" mükafatına layiq görülmüşdür.\nAzərbaycan Respublikası Prezidentinin 1 oktyabr 2012-ci il tarixli Sərəncamı ilə "Azərbaycan Respublikasının əməkdar müəllimi" fəxri adına layiq görülmüşdür.\nHər günü müxtəlif elmi, ictimai-siyasi tədbirlərə qatılmaqla, o cümlədən rəhbərlik etdiyi doktorant, dissertantlarla fikir mübadilələri, məsləhətləşmələr aparmaqla başa vuran tanınmış alim ayları, illəri arxada qoyaraq artıq ömrünün yuvarlaq 65-ci ildönümündədir.\nTəbiətən sadə, təvazökar insan Akif Abbasov yubiley ərəfəsində də ümumi məqsədə bağlı fəaliyyəti ilə məşğul görünür. Əslində, istər peşəsindən, istərsə də xarakterindən irəli gələrək onun üçün şəxsi maraqlar nəinki ikinci, bəlkə onuncu yerdədir. Başqalarının ən xırda əlamətdar hadisəsini hamıdan əvvəl yada salan, dəyərləndirən görkəmli ziyalı özünün ömür zirvəsinin 65 illik bayramını sanki unudub. Lakin ömür hər insana bir dəfə verildiyi kimi, onun hər ili, xüsusən də 65 yaşı - cavanlığın qocalığı, qocalığın cavanlığı ərəfəsi kimi yad edilməli, bölüşülməli, qeyd edilib xatırlanmalı hadisədir.\nBir çox ixtiraların müəllifi olan A.Fleminq demişdir ki, mən ona görə xoşbəxtəm ki, müəllimimin qapısı daim mənim üzümə açıq olmuşdur. Bu fikirlə mən tam razıyam. Ən azı ona görə ki, Akif müəllim kimi alimin ən sevimli doktorantıyam.\nPedaqogika elmimizin inkişafına bağlı illər bizdən uzaqlaşıb tarixin səhifəsinə dönsə də, bizimlədir və ümid edirik ki, 4 onillik qədər bir zaman kəsiyində pedaqogika elminin təəssübünü çəkmiş, onu inkişaf etdirmiş, eyni zamanda, mənəviyyatı, yüksək əxlaqi keyfyyətləri ilə yüzlərlə alim-tədqiqatçıya yaxşı örnək olmuş, bu gün də böyük enerji, yaradıcı ruhla fəaliyyət göstərən tanınmış alim, professor Akif Abbasov bundan sonra da böyük uğurlara imza atacaq.\nTəhsil Problemləri İnstitutunun doktorantı


İbn Xəldun fəlsəfəsində dövlətin süqut səbəbləri | Milliyyət Araşdırmalar Mərkəzi\nOrta əsr İslam fəlsəfəsi fəlsəfə tarixinə bir çox böyük şəxsiyyətlər bəxş edib. İbn Ərəbi, Fəxrəddin Razi, İbn Sina, İbn Rüşd, Əbunəsr Fərabi, İbn Xəldun və sairə kimi şəxslər buna misal ola bilər. Bu mütəfəkkirlər içərisində İbn Xəldunun özünəməxsus yeri vardır. İstər həyat fəaliyyəti, istərsə də elmə verdiyi töhvə baxımından İbn Xəldun hər zaman diqqət mərkəzində olub.\nTam adı Əbu Zeyd Əbdürrəhman ibn Məhəmməd ibn əl Hədrami olan filosof 27 may 1332-ci ildə indiki Tunis ərazisində anadan olub. Həyatının böyük hissəsi Şimali Afrikada keçdiyi üçün “əl-Məğribi”, Tunisdə doğulduğu üçün isə “əl-Tunisi” ləqəbləri ilə tanınmışdır.\nO, fərqli zamanlarda Əndəlüs, Tunis, Misir və Mərakəş kimi ölkələrin ərazisində o zamanlar mövcud olan dövlətlərdə yüksək vəzifələr tutmuş, uzun illər siyasətlə məşğul olmuşdur. Babası öz nəvəsinin saray vəzifələrində çalışmasına qarşı olub. O, İbn Xəldunun da atası kimi müəllimliklə məşğul olmasını arzu edirdi. Çünki sarayda müəyyən vəzifə tutmağın nə qədər təhlükəli olduğunu öz təcrübəsinə əsasən müəyyən etmişdi. Buna baxmayaraq, İbn Xəldun təhsilini tamamladıqdan sonra Həfsi sarayında Sultan Əbu İshaq İbrahim əl-Müstənsirin mirzəsi oldu.\nKiçik detallar nəzərə alınmasa, 1406-cı ildə Qahirədə vəfat edən filosofun həyatı iki hissədə tədqiq edilə bilər və bu iki hissə bir-birindən tam mənası ilə fərqlənir. Qırx beş yaşında İbn Salam qalasına yerləşənə qədər həyatı siyasət və idarəçilik qayğıları içərisində keçən İbn Xəldun, həyatının ikinci mərhələsində siyasi hərc-mərclikdən uzaqlaşaraq özünü elm-irfana həsr etmişdi. Bəzi mənbələrə görə, İbn Xəldun siyasət sahəsində fürsətcil, etibarsız, hiyləgər insan olub. O, dəfələrlə saray (dövlət) çevrilişlərinə qarışmış, bəzən isə bu çevrilişlərin əsas təşkilatçısı olmuşdu. Lakin elm və irfan sahəsində ortaya çıxardığı mükəmməl əsərləri və fikirləri ilə fəlsəfə tarixində, həmçinin insanların yaddaşında dərin izlər qoydu.\nOrta əsrlərdə Qərbdə hökm sürən kilsə hakimiyyəti fəlsəfənin inkişafına ciddi təsir göstərirdi. Belə bir dövrdə xristian mütəfəkkirlərin əksəriyyəti fəlsəfi mövzulara dini baxımdan nəzər yetirdikləri halda, İbn Xəldun, demək olar ki, materialist düşüncə tərzi ilə hadisələri dəyərləndirmişdi . O, islam elmləri ilə yanaşı, təbii və ictimai elmlər barəsində də dövrünə çatan hər mövzuda əhəmiyyətli təhlillər aparmışdı.\nİbn Xəldunun elmi-fəlsəfi fikirlərinin cəm olduğu “Müqəddimə” əsəri yeddi cilddən ibarət olan “Kitab əl-İbar” və ya “İbar” adlanan tarixi əsərinin giriş hissəsi və birinci cildidir. Bu əsərdə islam elmlərinin inkişafının yekunları, həmçinin özünün tarixə dair nəzəri yanaşması şərh edilir. İbn Xəldun bəşəriyyət tarixinin hadisələrinin ardıcıllığını sosioloji baxımdan nəzərdən keçirir, köçəri və oturaq həyat tərzləri arasındakı ziddiyyəti göstərir, qidaya, evə və təhlükəsizliyə olan sosial və siyasi tələbatın mənşəyini və inkişafını açıqlayır, dövlətlərin əmələ gəlməsi və inkişafının əsasında duran irqi və milli hərəkətverici qüvvələri təhlil edir, müxtəlif növ siyasi institutları diqqətlə müəyyənləşdirərək onların inkişafının, süqutunun və məhv olmasının səbəblərini aydınlaşdırırdı .\nİbn Xəldunun məşhur “Müqəddimə” (“Giriş”) əsərində dövlət və siyasət haqqında nəzəriyyəsinin fərqləndirici xüsusiyyəti ondan ibarət idi ki, ümumi tarixi-sosioloji təhlilin vasitəsilə dövlətlə bağlı fəlsəfi və hüquqi yanaşmaları birləşdirmişdi. İbn Xəlduna görə, hər bir dövlətin ömrü var. Bütün dövlətlər həyatlarını tamamladıqdan sonra mütləq süqut edəcəklər. İbn Xəlduna görə, bu həyat müddət 120 ildən ibarətdir, lakin bəzi dövlətlər bu müddətdən tez, yaxud gec süquta uğraya bilərlər. İbn Xəldun bu müddəti insan ömrü ilə izah edir və dövlətin ömrünün də insan ömründən fərqli olmayacağını iddia edir. Dövlətin ömrünün üç nəsildən ibarət olduğunu deyən mütəfəkkir hər nəsildə 40 il zaman kəsiyinin olduğunu irəli sürür. Buradan İbn Xəldun belə bir fikrə gəlir ki, istər idareedənlər, istərsə də təbəələr təbii olan dövlətin bu ömrünün sonunda onun süqutunu əngəlləyə bilməzlər.\nTəbii olaraq, biz bir dövlətin süqut səbəblərini digər dövlətlərin də süqutuna səbəb kimi göstərə bilmərik. Bir dövləti məhvə aparan səbəblər başqa dövlət üçün keçərli olmaya bilər. İbn Xalduna görə, biz sadəcə dövlətləri süquta aparan bəzi ortaq cəhətləri göstərə bilərik.\nİlkin olaraq, İbn Xəldun süqutun səbəbi kimi “əsəbiyyə”nin – həmrəyliyin zəifləməsini göstərir. Onun fikrincə, dövlətin qurulmasında əsəbiyyə nə qədər mühüm rol oynayırsa, süquta uğramasında da eyni dərəcədə önəmlidir. Süqut anına yaxınlaşan dövlətdə əsəbiyyə zəifləmiş olur. Əsəbiyyənin zəifləməsi ilkin olaraq hökmdarla təbəə arasında olan münasibətdə ortaya çıxır. Hökmdar-təbəə əlaqəsində hökmdar təbəəsini “düşmən” olaraq görməyə başlayır, ondan qaçır, çünki yanlış davranışlara yol vermişdir. Təbəəsi ilə münasibəti bu şəkildə korlanan hökmdar yalnızlığa düçar olur və güvənəcək başqa yeri qalmadığı üçün orduya yönəlir. Ordu onu pul qarşılığında qoruya bilər. Lakin bu qorunma da uzun müddət davam etmir. Bir gün ordu da əmrlərə itaet etməməyə və qarışıqlıq yaratmağa başlayır. Ordu ona verilən səlahiyyətlərdən sui-istifadə etməyə başlayır, bu fəaliyyətə təbəədən də qoşulanlar olur. Maddi mənfəətini fikirləşən bir çox insan da bu fəaliyyətə qoşulur. İbn Xəldunn qeyd edir ki, ordunun bu vəziyyətə gəlməsinə təəccüb etməməliyik. Ordunu yalnız maddi cəhətdən təmin edən hökmdar ordunun ruhunu doyurmadığına görə ordunun da əsəbiyyəsi itmiş olur. Hətta hökmdar bilməyərəkdən əsəbiyyənin zəifləməsinə səbəb ola bilər. Əsəbiyyə zəiflədikdə isə dövlət yavaş-yavaş cöküşə gedir, onun ardınca isə süquta uğrayır.\nDövləti süquta aparan digər əsas səbəb kimi İbn Xəldun dövlət adamlarının zülmünü göstərir. Hökmdar ilə təbəə arasındakı uçurum dərinləşdikcə, üstəlik, idarəçilərin zülmü də artdıqda dövlətin süqutunun ilk işartıları görünməyə başlayır.\nDövlətin hər yerində saxta idarəçilərin mövcud olduğunu söyləyən İbn Xəldun hökmdarın ətrafına saxta dostlar topladığını iddia edir. Bu saxta insanlar isə təkcə maddiyyatı düşündüklərindən dövlət xəzinəsi boşalanda təbəəyə yüklənirlər. Bunun üçün vergilər bir neçə dəfə artırılır, lakin artım qərarı verilən vaxt təbəənin fikri nəzərə alınmır. Yüksək vergilərin altında əzilən təbəə heç vaxt etiraz edə bilmir, çünki təbəənin etiraz etməsi cinayət hesab olunur. Dövlətin hər yerində zülm davam etdiyi vaxt təbəələrdən zorla, yaxud digər yollarla əldə edilən gəlirlərə görə məmurlar arasında qısqanclıq hissi və çəkişmələr yaranır. Hətta bu çəkişmələr hökmdara şikayət həddinə qədər qalxır. Şikayətlərin çoxalması məmurların sərvətlərinin əllərindən alınması ilə nəticələnir, lakin bu vəziyyətdə kimin haqlı, kimin haqsız olduğunu müəyyən etmək çətinləşir. Belə olduğu halda, dövlətin heç bir qurumu sağlam şəkildə işləyə bilməz. Təbəə isə dövlətə qarşı olan inamını və sevgisini itirmiş olur. Belə bir vəziyyətə düçar olan dövlət içdən və yaxud kənardan gələn ən xırda təhlükə qarşısında müqavimət göstərə bilməz.\nİbn Xəlduna görə, dövlətin süqutunun əsas səbəblərindən biri də maliyyə sisteminin pozulmasıdır. O, maliyyə sisteminin pozulmasına səbəb kimi də idarəçilərin məsuliyyətsizliyini, savadsızlığını göstərir. İbn Xəldun bildirir ki, əgər maliyyə sisteminin pozulmasına qarşı vaxtında düzgün tədbirlər görülməsə, dövlətin süqutunda ən önəmli məsələyə çevrilər. Dövlət qurumlarının davamlı olması və ordunun birliyinin qorunması üçün maliyyə önəmlidir. Maliyyə isə döyüşlərdən və təbəələrdən alınan vergilər sayəsində təmin olunur. Dövlət son çağlarını yaşadıqda isə döyüşlərdən qənimət əldə edə bilmir, hətta öz qənimətini itirir. Düşmən dövlət qəniməti qazandıqda isə dövlət büdcəsini təbəədən alınan vergi sayəsində formaşlaşdırır. Təbəələrin verdiyi bu vergilər məmurlar tərəfindən mənimsənildikdə isə dövlət təbəələrin üzərinə daha ağır vergilər qoymağa başlayır. “Dövlət çökməyə başlayanda bazarda satılan hər şeydən vergi alınır” . Vergilərin ağırlaşması təbəənin yaşayışına ciddi təsir göstərir və iqtisadi sistemin inkişafını ləngidir. Halbuki dövlətin ilk dönəmlərində hökmdar təbəəsinin mal, yaxud sərvətinə göz dikmir.\nİqtisadi sistemin pozulmağa başlamasından etibarən dövlət daxildən və xaricdən zəifləyir. Hətta digər dövlətlərdən borc almağa başlayır. Bu da təbəələr üzərində mənfi təsir yaradır. Digər tərəfdən, idarəedənlərin, daha dəqiq desək, məmurların vəziyyətdən sui-istifadə etməsi təbəədə dövlətə qarşı olan güvəni sarsıdır. Dövlətin nəzarət aparatının zəifləməsi pis niyyətli müəyyən insanlar üçün münbit şərait yaradır. Belə bir zamanda sələmçilər, dəllallar və başqaları ortaya çıxaraq dövlət xəzinəsinə göz dikirlər. Üstəlik, bu insanların çoxu dövlətin yüksək vəzifələrində yer tutmuş olurlar.\nDövlət xəzinəsinə göz dikən bu şəxslər getdikcə ordunun maliyyəsinə də göz dikməyə başlayırlar. “Orduya ayrılan maliyyəni öz arzu və şəhvətlərinə sərf edirlər” . Ordu isə maliyyəsiz işləməz, çünki zaman-zaman uğrunda vuruşduğu ali dəyərləri də itirmişdir. Başıboş qalan ordu da gücünü, qüvvətini təbəə üzərində sınayır, onlara işgəncə verir, öldürür və sərvətini talayır. Bu vəziyyətdən narazı qalan əhali də etiraz etməyin mənasız olduğunu görüb, orduya qarşı gəlir və zorakı vəziyyət yaranır. Çətin vəziyyətdə qalan təbəənin iki çıxış yolu vardır: ya öləcək ya da öldürmək məcburiyyətində qalacaq.\nBelə bir vəziyyətdə ictimai həyatın nizamı pozulmuş olacaq. İctimai həyat isə dövlət ilə sıx bağlıdır. “ Dövlət ilə ictimai həyat bir-birindən ayrılmayan bir varlıq olduğu üçün birinin nizamı pozulduqda digərinin də nizamı pozulduğu kimi, birinin yox olması digərinin də yox olmasına səbəb olur” .\nGördüyümüz kimi maliyyə sisteminin pozulmağı dövlətin digər qurumlarına da ciddi təsir göstərir. İbn Xəldunun fikrincə, əslində, bunların ortaya çıxma səbəbi əsəbiyyənin pozulmağıdır. Əsəbiyyə qüvvətli olduqda bütün dövlət qurumları sağlam şəkildə fəaliyyət göstərir. Deməli, bu qurumlar əsabiyyənin zəifləməsində ortaya çıxaraq, dövlətin süqutunda böyük rol oynayırlar.\nBu gün bir çox müəlliflər İbn Xəldunun “Dövlət nəzəriyyəsi”nə qarşı çıxırlar. Dövlətlərin ömürlərinin dəqiq şəkildə söylənilməsinin mümkün olmadığını irəli sürürlər. Halbuki İbn Xəldun dövlətin ömrünün 120 il olduğunu, bu müddətdən daha uzun yaşayacaq dövlətin olmayacağını iddia edirdi. İbn Xəldunun israrla 120 ilin üzərində dayanmasının səbəbi onun yaşadığı dövrdə dövlətlərin məhz bu müddət ərzində yaşadıqları ola bilər.\nDövləti quran gücün əsəbiyyə olduğunu söyləyən İbn Xəldun onun dağılmasında da əsəbiyyənin vacib rol oynadığını qeyd edir. Bu fikrini davam etdirən mütəfəkkir onu da qeyd edir ki, dövlətlər heç vaxt əsəbiyyənin canlı və diri qalmasını təmin edə bilməyəcəklər. İbn Xəldun əsəbiyyənin zəifləməsində mədəniləşmənin böyük rol oynadığını söyləyərək buna qarşı görülən tədbirlərin süqutun qarşısını almayacağını, lakin müəyyən müddətə kimi gecikdirə biləcəyini iddia edir.\nRüstəmov Yusif. Siyasi-hüquqi təlimlər tarixi. Bakı: Azərbaycan Universiteti, Bakı, 2000\nİbn Xəldun- “Müqəddimə”. (A.Şəddadinin redaksiyası) Kasablanka, 2005\nİbn Haldun- “Mukaddime” (Süleyman Uludağ tərcüməsində) İstanbul, 2007\nProf. Dr. Recep Şentürk. “İbn Haldun Güncel okumalar”. İstanbul, 2017